3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์และบริการ

บริษัทและบริษัทย่อยเป็นผู้ผลิตและจำหน่ายผลิตภัณฑ์เหล็กประเภทต่างๆ ที่หลากหลาย
โดยสามารถแบ่งได้เป็น 4 ประเภทหลัก คือ 1) เหล็กเส้นและเหล็กข้ออ้อย 2)
เหล็กเส้นชนิดเกลียวรับแรงดึงสูง 3) เหล็กเพลา และ 4) เหล็กรูปพรรณ โดยมีรายละเอียดดังนี้

3.1.1 เหล็กเส้นและเหล็กข้ออ้อย

บริษัทผลิตและจำหน่ายเหล็กเส้นกลม (Round Bar)
ที่ผลิตตามมาตรฐานอุตสาหกรรมโดยมีขนาดของเส้นผ่านศูนย์กลาง 6 - 15 มม. ความยาว 10 -
12 เมตร และ เหล็กเส้นข้ออ้อย (Deformed Bar) โดยมีขนาดของเส้นผ่านศูนย์กลาง 10 - 12
มม. ความยาว 10 - 12 เมตร ส่วน BRP บริษัทย่อยของบริษัทผลิตเหล็กเส้นข้ออ้อย (Deformed
Bar) โดยมีขนาดของเส้นผ่านศูนย์กลาง 16 - 40 มม. ความยาว 10 - 12 เมตร
โดยเหล็กเส้นและเหล็กข้ออ้อยสามารถนำไปใช้ในงานก่อสร้างประเภทต่างๆ เช่น งานฐานราก
งานก่อสร้างอาคาร รวมถึงงานก่อสร้างทั่วไป และงานก่อสร้างขนาดใหญ่

ทั้งนี้บริษัทย่อยยังสามารถผลิต เหล็กข้ออ้อยมาตรฐานต่างประเทศได้อีกด้วย
โดยบริษัทย่อยได้รับการรับรองคุณภาพมาตรฐานจากองค์กรในต่างประเทศหลายประเทศทั่วโลก
ซึ่งเหล็กประเภทนี้สามารถนำไปใช้ในงานก่อสร้างตามคุณลักษณะและคุณภาพที่ต่างประเทศต้องการ
โดยบริษัทและบริษัทย่อยมีกำลังการผลิตรวมประมาณ 550,000 ตันต่อปี
(รวมกำลังการผลิตเหล็กเส้นชนิดเกลียวรับแรงดึงสูงของบริษัทย่อย)

3.1.2 เหล็กเส้นชนิดเกลียวรับแรงดึงสูง

บริษัทย่อยผลิตเหล็กเส้นชนิดเกลียวรับแรงดึงสูง
โดยเหล็กเส้นดังกล่าวเป็นเหล็กเส้นข้ออ้อยชนิดที่ถูกทำให้เป็นเกลียว
ซึ่งมีคุณภาพสูงกว่าเหล็กเส้นข้ออ้อยทั่วไป
เหล็กเส้นชนิดเกลียวรับแรงดึงสูงของบริษัทย่อยสามารถเป็นแบ่งออกได้เป็น 2 ประเภทหลัก
โดยมีรายละเอียดดังนี้

3.1.2.1 เหล็กเส้นชนิดเกลียว ซึ่งมีลักษณะเป็นเหล็กเส้นข้ออ้อยชนิดเกลียว
นำไปใช้เสริมคอนกรีตในงานก่อสร้าง
แต่มีจุดเด่นตรงที่เหล็กเส้นชนิดเกลียวของบริษัทถูกออกแบบให้สามารถต่อกันได้ด้วยข้อต่อที่ผลิตขึ้นโดยเฉพาะ
(Coupler) เพราะเหล็กมีลักษณะเป็นเกลียวในตัวตลอดทั้งเส้น
ใช้แทนการทาบและผูกเหล็กหรือการเชื่อมต่อ ทำให้ประหยัดเวลา
ลดความยุ่งยากและค่าใช้จ่ายในการเชื่อมต่อ
นอกจากนี้ยังสามารถนำไปใช้ในงานก่อสร้างทางธรณีวิทยาได้อีกด้วย โดยผลิตภัณฑ์ทั้งสองชนิด
บริษัทย่อยได้รับการรับรองคุณภาพจากสำนักงานมาตรฐานผลิตภัณฑ์อุตสาหกรรม

3.1.2.2 เหล็กแรงดึงสูงชนิดเกลียว มีลักษณะเป็นเหล็กเส้นชนิดเกลียวตลอดทั้งเส้น
ซึ่งสามารถต่อกันได้ด้วยข้อต่อที่ผลิตขึ้นโดยเฉพาะ (Coupler) เช่นเดียวกับเหล็กเส้นชนิดเกลียว
โดยผลิตภัณฑ์ดังกล่าวจะนำไปใช้เพื่อรองรับน้ำหนัก
และแรงดึงที่สูงสามารถนำไปใช้สำหรับงานก่อสร้างที่ต้องการรับแรงดึงสูงเป็นพิเศษกว่างานก่อสร้างทั่วไป
เช่น งานก่อสร้างรถไฟฟ้า สะพาน อุโมงค์ ท่าเรือน้ำลึก เขื่อนกักเก็บน้ำ เป็นต้น
โดยเหล็กประเภทนี้ผ่านการรับรองคุณภาพ ตามมาตรฐานจากต่างประเทศหลายประเทศทั่วโลก ซึ่ง
ณ ปัจจุบันบริษัทย่อยเป็นผู้ผลิตเหล็กแรงดึงสูงชนิดเกลียวเพียงรายเดียวในประเทศ
ที่สามารถผลิตเหล็กที่มีมาตรฐานดังกล่าวได้

3.1.3 เหล็กเพลา

บริษัทย่อยผลิตเหล็กเพลา โดยเหล็กเพลามีลักษณะเป็นผลิตภัณฑ์เหล็กรูปร่างกลม เหลี่ยม และแบน
ซึ่งผลิตจากการนำเหล็กแท่งเล็กมาเข้ากระบวนการรีดร้อนโดยเหล็กเพลานี้นำไปใช้เป็นวัตถุดิบในการผลิตอุปกรณ์และเครื่องจักรต่างๆ
งานเฟอร์นิเจอร์รวมถึงชิ้นส่วนในอุตสาหกรรมยานยนต์ เช่น ชิ้นส่วนรถยนต์และรถจักรยานยนต์
เป็นต้น ทั้งนี้บริษัทย่อยได้แบ่งเหล็กเพลาเป็น 2 ชนิดดังนี้

3.1.3.1 เหล็กเพลาดำ เป็นเหล็กที่ผ่านกระบวนการรีดร้อน แล้วสามารถ
นำไปใช้เป็นวัตถุดิบในขึ้นรูปร้อนเพื่อผลิตชิ้นส่วนเครื่องจักรหรืออุปกรณ์ หรือ
นำไปกลึงให้เปลี่ยนรูปร่างตามความต้องการ เหล็กเพลาดำมีรูปร่างหลายแบบทั้งแบบเหล็กกลม
เหล็กเหลี่ยมและเหล็กแบน โดยมีลักษณะดังนี้ 1) เหล็กกลม
บริษัทย่อยสามารถผลิตได้มีขนาดเส้นศูนย์กลางตั้งแต่ 12-50 มิลลิเมตร
เหล็กเหลี่ยมมีลักษณะเป็นสี่เหลี่ยมจัตุรัส ขนาด 0.500 นิ้ว 0.625 นิ้ว และ 0.750 นิ้ว
เหล็กแบนมีลักษณะเป็นสี่เหลี่ยมผืนผ้า
มีหลายขนาดตามที่ลูกค้าสั่งทำโดยมีชั้นคุณภาพและมาตรฐานเช่นเดียวกับเหล็กเหลี่ยม
ทั้งนี้เหล็กเพลาดำของบริษัทย่อย มีความยาวปกติ 6 และ 12 เมตรหรือตามที่ลูกค้าต้องการ

3.1.3.2 เหล็กเพลาขาว เป็นการนำเหล็กเพลาดำกลมมาดึงเย็น (Cold Drawn)
จนได้เหล็กเพลาสีขาวกลม เพื่อเพิ่มความแข็งแรง และให้ผิวเหล็กเรียบสวย มันเงา
ซึ่งสามารถนำไปเป็นชิ้นส่วนสำเร็จรูปในส่วนประกอบเครื่องจักรหรืออุปกรณ์
หรือทำเกลียวเพื่อยึดชิ้นส่วนต่างๆในเครื่องจักร หรือนำไปกลึงเปลี่ยนรูปร่างตามความต้องการ

3.1.4 เหล็กรูปพรรณ

บริษัทจำหน่ายเหล็กรูปพรรณลักษณะต่างๆ ได้แก่ การจำหน่ายเหล็กรีดร้อนชนิดม้วน (Hot Rolled
Coil) การผลิตและจำหน่ายเหล็กตัดขนาดต่างๆ เช่น เหล็กม้วนแถบเล็ก (Slitting Coil)
เหล็กแผ่น (Steel Sheet) และเหล็กแบนตัด (Strip)
ตามขนาดมาตรฐานหรือขนาดที่ลูกค้ากำหนด โดยการนำเหล็กม้วนรีดร้อนมาตัดเป็นชิ้นงานขนาดต่างๆ
และนอกจากนี้ บริษัทมีการผลิตเหล็กโครงสร้าง เช่น เหล็กรูปตัวซี และท่อเหล็ก
โดยมีรายละเอียดต่างๆ ดังนี้

1) การจำหน่ายเหล็กรีดร้อนชนิดม้วน (Hot Rolled Coil)

บริษัทจำหน่ายเหล็กรีดร้อนชนิดม้วน (Hot Rolled Coil) ให้แก่ผู้ค้าส่งเหล็ก
และลูกค้าที่เป็นโรงงานเหล็กต่างๆ เพื่อนำไปแปรรูปเป็นชิ้นงานเหล็กต่างๆ ต่อไป เช่น เหล็กแผ่น
เหล็กรูปตัวซี เหล็กแบนตัด และเหล็กโครงสร้างรูปพรรณ เป็นต้น
เหล็กรีดร้อนชนิดม้วนที่นิยมใช้กันโดยทั่วไปมีขนาดความกว้าง 2 ขนาด คือ ขนาด 4 ฟุต และขนาด
5 ฟุต ซึ่งจะมีความหนาแตกต่างกันไปตามประเภทของสินค้าที่ลูกค้าจะนำไปผลิต

2) การผลิตและจำหน่ายเหล็กตัดขนาดต่างๆ และเหล็กโครงสร้าง

บริษัทรับตัดเหล็กเป็นขนาดต่างๆ ตามความต้องการของลูกค้า และผลิตเหล็กโครงสร้าง
ด้วยเครื่องจักรที่มีประสิทธิภาพของบริษัท ซึ่งสามารถแบ่งผลิตภัณฑ์กลุ่มนี้ออกเป็น 5 ประเภท ดังนี้

2.1) เหล็กม้วนแถบเล็ก (Slitting Coil)

บริษัทจะนำเหล็กรีดร้อนชนิดม้วนมาคลี่ออกแล้วนำมาผ่านกระบวนการตัดด้วยเครื่องจักรสำหรับตัดเหล็กตามความกว้าง
(Slitting Machine) ที่ลูกค้ากำหนด และเมื่อตัดเสร็จแล้วจะม้วนกลับคืนเพื่อจำหน่ายให้แก่ลูกค้า
สามารถตัดเหล็กม้วนแถบเล็กที่มีขนาดหน้ากว้างตั้งแต่ 50 มิลลิเมตร ถึง 500 มิลลิเมตร
ส่วนใหญ่ลูกค้าจะนำเหล็กม้วนแถบเล็กไปตัดหรือขึ้นรูปเพื่อผลิตชิ้นงานต่อไป เช่น เหล็กรูปตัวซี
ท่อเหล็ก หรือรางเหล็ก เป็นต้น

2.2) เหล็กแผ่น (Steel Sheet)

บริษัทจะนำเหล็กรีดร้อนชนิดม้วนมาตัดเป็นแผ่นที่มีขนาดความกว้างและความยาวแตกต่างกัน
โดยจะนำเหล็กรีดร้อนชนิดม้วนมาคลี่ออกแล้วผ่านกระบวนการตัดเหล็กตามขวางด้วยเครื่องตัดเหล็ก
(Cutting Machine) เพื่อให้ได้เหล็กแผ่นที่มีขนาดและรูปร่างมาตรฐาน
ด้วยเหล็กที่ผ่านกระบวนการตัดดังกล่าวจะมีขนาดมาตรฐานคือ 4 x 8 ฟุต 5 x 10 ฟุต และ 5 x
20 ฟุต ลูกค้าส่วนใหญ่ที่ซื้อเหล็กแผ่นลักษณะนี้ ได้แก่
ผู้ประกอบการในอุตสาหกรรมแปรรูปผลิตภัณฑ์เหล็ก
เพื่อนำไปใช้ในการแปรรูปหรือตัดต่อให้มีขนาดและรูปร่างที่ต้องการ
นอกจากนี้ลูกค้ายังประกอบด้วยผู้ขายส่งผลิตภัณฑ์เหล็ก ผู้ประกอบการในอุตสาหกรรมผลิตรถยนต์
ผู้ประกอบการในอุตสาหกรรมผลิตเฟอร์นิเจอร์ และผู้ประกอบการในอุตสาหกรรมผลิตชิ้นส่วนต่างๆ
เป็นต้น

2.3) เหล็กแบนตัด (Strip)

บริษัทนำเหล็กรีดร้อนชนิดม้วนมาตัดให้ได้ขนาดและรูปร่างตามที่ลูกค้ากำหนด
เหล็กแบนตัดที่ได้จากกระบวนการตัดประเภทนี้จะมีความยาวมาตรฐาน คือ 6 เมตร
แต่จะมีความกว้างที่แตกต่างกันขึ้นอยู่กับความต้องการของลูกค้าแต่ละราย
เหล็กแบนตัดสามารถนำไปใช้ทำผลิตภัณฑ์ได้หลายประเภท เช่น ตะแกรง ประตูรั้ว เป็นต้น
ลูกค้าที่ซื้อเหล็กประเภทนี้ส่วนใหญ่ ได้แก่ ผู้ขายส่งผลิตภัณฑ์เหล็ก
ผู้ประกอบการในอุตสาหกรรมผลิตรถยนต์ ผู้ประกอบการในอุตสาหกรรมผลิตเฟอร์นิเจอร์
ผู้ประกอบการในอุตสาหกรรมผลิตชิ้นส่วนต่างๆ เป็นต้น

2.4) เหล็กรูปตัวซี (C - Channel Steel)

เป็นผลิตภัณฑ์ที่มีรูปหน้าตัดคล้ายรูปตัวซี (C) ซึ่งจะมีความหนาและความกว้างของปีกแตกต่างกัน
โดยการนำเหล็กม้วนแถบเล็ก (Slitting Coil) ที่ตัดตามขนาดมาขึ้นรูปในลักษณะรูปตัวซี
เหล็กรูปตัวซีจะถูกนำไปใช้ในงานก่อสร้างส่วนที่เป็นโครงหลังคาเป็นส่วนใหญ่
ซึ่งใช้เทคโนโลยีในการผลิตด้วยวิธีขึ้นรูปเย็นด้วยเครื่องพับ
โดยเหล็กรูปตัวซีที่บริษัทผลิตได้รับมาตรฐานอุตสาหกรรม

2.5) ท่อเหล็ก (Steel Pipe)

บริษัทผลิตและจำหน่ายท่อเหล็กทั้งท่อวงกลมและท่อทรงเหลี่ยม
ซึ่งสามารถผลิตได้ตามขนาดที่ลูกค้าต้องการ
ท่อเหล็กทรงกลมที่บริษัทผลิตมีขนาดเส้นผ่านศูนย์กลางตั้งแต่ ½ นิ้ว ถึง 4 นิ้ว ความหนาตั้งแต่ 1.2
มิลลิเมตร ถึง 6 มิลลิเมตร ที่ความยาวมาตรฐาน 6 เมตร ส่วนท่อทรงเหลี่ยมมีถึงขนาด 1 x 1
นิ้ว ถึง 4 x 4 นิ้ว ความหนาตั้งแต่ 1.2 มิลลิเมตร ถึง 6 มิลลิเมตร ที่ความยาวมาตรฐาน 6
เมตร ทั้งนี้ลูกค้าจะนำท่อเหล็กไปผลิตชิ้นงานต่อไปได้หลายรูปแบบ เช่น วัสดุก่อสร้าง
ชิ้นส่วนเฟอร์นิเจอร์ ชิ้นส่วนยานยนต์ และชิ้นส่วนต่างๆ เป็นต้น

3.2 กระบวนการผลิต

3.2.1 กระบวนการผลิตเหล็กเส้นและเหล็กข้ออ้อยของบริษัท

เทคโนโลยีที่ใช้ในการผลิตเหล็กเส้นและเหล็กข้ออ้อยของบริษัทเป็นเทคโนโลยีที่มาจากประเทศในกลุ่มสหภาพยุโรป
ผลิตภัณฑ์ที่ได้จากการผลิตจึงมีมาตรฐานในขั้นสูง ซึ่งหน่วยงานต่างๆ
หรือโครงการขนาดใหญ่หลายแห่งเลือกใช้ผลิตภัณฑ์ของบริษัทเป็นวัสดุในการก่อสร้าง
โดยกระบวนการผลิตเหล็กเส้นและเหล็กข้ออ้อยของบริษัท แสดงดังแผนภาพต่อไปนี้

แผนภาพแสดงกระบวนการผลิตเหล็กเส้นและเหล็กข้ออ้อย

[]

1.  กระบวนการให้ความร้อนแก่เหล็กแท่งเล็ก (Reheating Furnace)
    เริ่มจากลำเลียงเหล็กแท่งเล็ก (Billet) เข้าเตาเผาอย่างต่อเนื่อง แล้วทำการเผา
    Billet ที่อุณหภูมิประมาณ 1,200 องศาเซลเซียส ด้วยเตาอบระบบ Pusher Type
    ซึ่งจะทำให้เหล็กได้รับความร้อนเท่ากันตลอดทั้งแท่ง เมื่อได้อุณหภูมิตามต้องการแล้ว Billet
    จะถูกลำเลียงเข้าแท่นรีด (Billet จะอยู่ในเตาเผา ประมาณ 60-110 นาที )

  ----------------------------------- -----------------------------------
  []                                  []

  ----------------------------------- -----------------------------------

2.  กระบวนการรีดหยาบ (Roughing Mill) เป็นการรีดลดขนาดครั้งแรก
    โดยรีดขนาดลงไปตามแต่ละขั้นตอน ซึ่งแท่นรีดหยาบมีทั้งหมด 7 แท่น
    โดยเทคโนโลยีการรีดของเครื่องจักรด้วยระบบ Inline Non-Twist
    ลักษณะการรีดจะเป็นแนวตรงยาวตลอด ทำให้เหล็กไม่เกิดการคดงอ สามารถปรับขนาดได้ง่าย
    และได้คุณภาพที่เที่ยงตรงยิ่งขึ้น

  ----------------------------------- -----------------------------------
  []                                  []

  ----------------------------------- -----------------------------------

3.  กระบวนการรีดขนาดกลาง (Intermediate Mill)
    เป็นการรีดลดขนาดของตัวเหล็กลงตามขั้นตอน เพื่อให้ได้ขนาดตามต้องการ
    เพื่อจะเข้าสู่กระบวนการปรับผิวขั้นสุดท้าย โดยแท่นรีดขนาดกลางมีทั้งหมด 6 แท่น

  ----------------------------------- -----------------------------------
  []                                  []

  ----------------------------------- -----------------------------------

4.  กระบวนการรีดละเอียด (Finishing Mill)
    เป็นขั้นตอนหลังจากการรีดขนาดกลางลงมาเพื่อปรับขนาด (ความกลม ความยาว ผิว)
    ซึ่งเป็นขั้นตอนสุดท้ายที่จะเป็นผลิตภัณฑ์สำเร็จรูป โดยแท่นรีดละเอียดมีทั้งหมด 10 แท่น ทั้งนี้
    เหล็กที่ผ่านการรีดแท่นสุดท้ายแล้ว
    จะมีกระบวนการที่สำคัญสำหรับการผลิตเหล็กเส้นที่ต้องการความแข็งแรงสูง เช่น
    เหล็กข้ออ้อยขนาดใหญ่ โดยการให้เหล็กผ่านน้ำที่มีแรงดันสูงขณะที่ยังร้อนอยู่
    ด้วยการปรับระดับความดันให้เหมาะสม
    ทำให้เนื้อเหล็กมีการเปลี่ยนแปลงโครงสร้างภายในอย่างรวดเร็ว กรรมวิธีนี้เรียกว่า
    Thermal Mechanical Treatment ซึ่งเหล็กที่ได้ จะแข็งแกร่งมากขึ้น
    แต่ขณะเดียวกันสามารถดัดงอได้ง่ายเป็นพิเศษ
    อีกทั้งการเชื่อมต่อก็กระทำได้ง่ายและรอยเชื่อมยังแข็งแรงอีกด้วย

  ----------------------------------- -----------------------------------
  []                                  []

  ----------------------------------- -----------------------------------

5.  

6.  กระบวนการทำให้เย็นลง (Cooling Bed)
    โดยเมื่อเหล็กที่ผ่านการรีดจนได้ขนาดตามต้องการแล้ว
    จะถูกลำเลียงไปยังลานผึ่งเย็นอย่างต่อเนื่อง
    เพื่อปล่อยให้เย็นตัวลงขณะที่ยังคงมีอุณหภูมิสูงจากกรรมวิธีผลิตที่ผ่านมา ไว้ในชุดเคลื่อนฟันปลา
    (Movable Frame) ที่จัดให้มีอุณหภูมิลดลงใกล้เคียงกับอุณหภูมิปกติ

  ----------------------------------- -----------------------------------
  []                                  []

  ----------------------------------- -----------------------------------

7.  การตรวจสอบคุณภาพ เป็นการตรวจสอบคุณภาพของเหล็กเส้นว่าเป็นไปตามที่กำหนดหรือไม่
    โดยจะทำการตรวจสอบ Tensile Strength, Yield Testing และ Blending เป็นต้น

  ----------------------------------- -----------------------------------
  []                                  []

  ----------------------------------- -----------------------------------

8.  กระบวนการบรรจุ (Packing) โดยการใช้เครื่องตัดเหล็กสำเร็จรูป (Cold Shear)
    ตัดที่ความยาว 10 หรือ 12 เมตร
    หรือตามที่ลูกค้าต้องการเพื่อให้สอดคล้องกับความต้องการแต่ละประเภท
    จากนั้นจึงนับจำนวนด้วยเครื่องนับอัตโนมัติ ซึ่งมีความสะดวก รวดเร็ว
    และได้จำนวนที่ถูกต้องแม่นยำ จากนั้นจึงรวบรวมเป็นมัดเข้าด้วยกัน ด้วยเครื่อง Bundling
    Machine แล้วนำเข้ากองเก็บเพื่อเตรียมจำหน่ายต่อไป

  ----------------------------------- -----------------------------------
  []                                  []

  ----------------------------------- -----------------------------------

3.2.2 กระบวนการผลิตเหล็กเส้น เหล็กข้ออ้อย เหล็กเส้นชนิดเกลียวรับแรงดึงสูง
และเหล็กเพลาของบริษัทย่อย

สำหรับกระบวนการผลิตเหล็กเส้นและเหล็กข้ออ้อย เหล็กเส้นชนิดเกลียวรับแรงดึงสูง
และเหล็กเพลาของบริษัทย่อยนั้น
มีความคล้ายคลึงกับกระบวนการผลิตเหล็กเส้นและเหล็กข้ออ้อยของบริษัท
ดังแสดงได้ตามแผนภาพดังต่อไปนี้

[]

3.2.3 กระบวนการผลิตเหล็กโครงสร้างรูปพรรณ

แผนภาพแสดงกระบวนการผลิตเหล็กโครงสร้างรูปพรรณ

1) การตัดเหล็กเป็น เหล็กม้วนแถบเล็ก (Slitting Coil)

[]

2) การตัดเหล็กแผ่น และเหล็กแบน

2.1) การตัดเหล็กแผ่น

[]

2.2) การตัดเหล็กแบน

[]

2.3) การผลิตท่อเหล็ก และเหล็กโครงสร้างรูปตัวซี

[]

3.3 ภาวะอุตสาหกรรมและการแข่งขัน

ภาพรวมอุตสาหกรรม

โครงสร้างอุตสาหกรรมเหล็ก

อุตสาหกรรมเหล็กเป็นอุตสาหกรรมขั้นพื้นฐานที่มีความสำคัญต่อการพัฒนาประเทศ
เนื่องจากเหล็กเป็นวัตถุดิบหลักสำหรับใช้ในการผลิตของอุตสาหกรรมต่างๆ มากมาย เช่น
อุตสาหกรรมการก่อสร้าง อุตสาหกรรมการเกษตร อุตสาหกรรมยานยนต์
อุตสาหกรรมเครื่องใช้ไฟฟ้า เป็นต้น โดยสามารถแบ่งโครงสร้างของอุตสาหกรรมเหล็กได้เป็น 3
ระดับ คือ

1.  อุตสาหกรรมเหล็กขั้นต้น

  เป็นการผลิตจากแร่เหล็กโดยการถลุง (Iron Making)
  จะได้ออกมาเป็นเหล็กเหลวแล้วจึงทำการหล่อเป็นแท่ง ได้ออกมาเรียกว่า เหล็กถลุง (Pig
  Iron) และเหล็กพรุน (Sponge Iron) ซึ่งเป็นกระบวนการเริ่มต้นของอุตสาหกรรมเหล็ก
  โดยอุตสาหกรรมเหล็กขั้นต้นนี้ต้องอาศัยเงินลงทุนที่สูงมาก
  นอกจากนี้ยังต้องมีระบบสาธารณูปโภคและโครงสร้างพื้นฐานที่เอื้ออำนวยต่อการผลิต
  ปัจจุบันประเทศไทยยังไม่มีการผลิตในอุตสาหกรรมเหล็กขั้นต้น
  โดยต้องนำเข้าจากต่างประเทศทั้งหมด

2.  อุตสาหกรรมเหล็กขั้นกลาง

  เป็นการนำเอาผลิตภัณฑ์เหล็กขั้นต้นทั้งที่เป็นของแข็ง ของเหลว รวมทั้งเศษเหล็ก (Scrap)
  มาหลอม ปรับปรุงคุณสมบัติและส่วนผสมทางเคมี ได้เป็นเหล็กกล้า (Steelmaking)
  ซึ่งวิธีการผลิตที่นิยมมี 2 วิธี คือ การใช้เตาหลอมไฟฟ้า (EAF) และการใช้เตาพ่นออกซิเจน
  (Oxygen Furnace)
  จากนั้นจึงหล่อเหล็กกล้าให้เป็นเหล็กแท่งที่มีลักษณะแตกต่างกันตามการนำไปใช้งาน เช่น

1.  เหล็กแท่งเล็ก (Billet) ใช้ในการผลิตเหล็กเส้น เหล็กข้ออ้อย และเหล็กลวด

2.  เหล็กแท่งแบน (Slab) ใช้ในการผลิตเหล็กแผ่น เช่น เหล็กแผ่นรีดร้อน เหล็กแผ่นรีดเย็น

3.  เหล็กแท่งใหญ่ (Bloom และ Beam Blanks) ใช้ในการผลิตเหล็กโครงสร้างรูปพรรณ

  ปัจจุบัน อุตสาหกรรมเหล็กในประเทศไทยเริ่มต้นการผลิตที่อุตสาหกรรมเหล็กขั้นกลาง
  โดยผู้ผลิตในประเทศบางรายยังมีการผลิตเหล็กต่อไปยังในอุตสาหกรรมเหล็กขั้นปลายด้วย ดังเช่น
  บริษัท จี สตีล จำกัด (มหาชน) และบริษัท จี เจ สตีล จำกัด (มหาชน) (เดิมชื่อบริษัท
  นครไทยสตริปมิล จำกัด (มหาชน))
  มีการผลิตเหล็กแท่งแบนสำหรับใช้ในการผลิตเหล็กแผ่นรีดร้อน และบริษัท ทาทา สตีล
  (ประเทศไทย) จำกัด (มหาชน) มีการผลิตเหล็กแท่งเล็กสำหรับใช้ในการผลิตเหล็กเส้น เป็นต้น

3.  อุตสาหกรรมเหล็กขั้นปลาย

  เป็นการแปรรูปผลิตภัณฑ์จากอุตสาหกรรมเหล็กขั้นกลางด้วยกระบวนการต่างๆ เช่น การรีดร้อน
  การรีดเย็น การชุบเคลือบผิว การผลิตท่อเหล็ก การตีขึ้นรูป
  รวมถึงการหล่อเหล็กด้วยผลิตภัณฑ์ที่ได้จากการผลิต เช่น เหล็กเส้นกลม (Round Bar)
  เหล็กลวด (Wire Rod) เหล็กข้ออ้อย (Deformed Bar) เหล็กเส้นชนิดเกลียวรับแรงดึงสูง
  (High Tensile Thread Steel Bar) เหล็กเพลา (Steels Bar) เหล็กแผ่นรีดร้อน
  (Hot Rolled Coil) เหล็กแผ่นรีดเย็น (Cold Rolled Coil) เหล็กแผ่นเคลือบ (Coated
  Sheet) เหล็กโครงสร้างรูปพรรณ (Shape Steel) เป็นต้น
  ซึ่งจะเป็นวัตถุดิบสำหรับการผลิตในอุตสาหกรรมอื่นๆ ที่ต่อเนื่องจากอุตสาหกรรมเหล็ก เช่น
  อุตสาหกรรมก่อสร้าง อุตสาหกรรมการเกษตร อุตสาหกรรมยานยนต์ อุตสาหกรรมเครื่องใช้ไฟฟ้า
  อุตสาหกรรมเฟอร์นิเจอร์ อุตสาหกรรมบรรจุภัณฑ์ เป็นต้น
  ผู้ประกอบการในอุตสาหกรรมเหล็กส่วนใหญ่ในประเทศอยู่ในอุตสาหกรรมเหล็กขั้นปลาย
  ซึ่งรวมทั้งบริษัทและบริษัทย่อยด้วย

[][]

ภาวะอุตสาหกรรมเหล็กในตลาดโลก

ปริมาณการผลิตเหล็กดิบ(Production of Crude
Steel)ในตลาดโลกปรับเพิ่มสูงขึ้นมาอย่างต่อเนื่องในช่วงหลายปีที่ผ่านมา
เมื่อพิจารณาจากตารางด้านล่าง พบว่าในปี 2545 ถึง 2550
มีปริมาณการผลิตเพิ่มขึ้นอย่างรวดเร็วจาก 904 ล้านตัน เป็น 1,344 ล้านตัน
เนื่องจากปริมาณความต้องการใช้เหล็กที่เพิ่มขึ้นมากในประเทศจีนที่มีการเร่งพัฒนาประเทศและพัฒนาอุตสาหกรรม
การผลิตเหล็กจะกระจายอยู่ทั่วโลก โดยในปี 2550 ประเทศจีนมีสัดส่วนการผลิตสูงสุด 489 ล้านตัน
คิดเป็นร้อยละ 36 ของปริมาณการผลิตรวมทั่วโลก รองลงมาเป็น กลุ่มประเทศสหภาพยุโรปร้อยละ
16 ส่วนประเทศเอเชียอื่นๆ (ไม่รวมจีนและญี่ปุ่น) กลุ่มประเทศ NAFTA และประเทศในกลุ่มรัสเซีย
มีสัดส่วนที่ร้อยละ 11 ร้อยละ 10 และร้อยละ 9 ตามลำดับ

อย่างไรก็ตามปริมาณการผลิตเหล็กดิบในตลาดโลกช่วงปี 2551 ปรับตัวลดลงอยู่ที่ 1,329 ล้านตัน
ขณะที่ประเทศในกลุ่มเอเชีย ยังคงขยายตัวอยู่ที่ 770.5 ล้านตัน
โดยประเทศจีนมีสัดส่วนการผลิตสูงสุด 502 ล้านตัน ขยายตัวจากปีก่อน 2.6 %
รองลงมาเป็นกลุ่มประเทศสหภาพยุโรป ที่ 198.6 ล้านตัน ส่วนกลุ่มประเทศรัสเซีย
ประเทศสหรัฐอเมริกาและกลุ่มประเทศอเมริกาใต้ มีผลผลิตอยู่ที่ 114.1 91.50, และ 47.6
ตามลำดับส่วนปริมาณการบริโภคเหล็กดิบเพิ่มขึ้นจาก 855 ล้านตัน เป็น 1,126 ล้านตัน ในปี 2551
โดยประเทศจีนบริโภคเหล็กดิบสูงสุดร้อยละ 31 ของปริมาณการบริโภครวมทั่วโลก

สำหรับการบริโภคเหล็กสำเร็จรูป (Consumption of finished steel product)
มีการเติบโตขึ้นอย่างต่อเนื่องเช่นเดียวกันกัน โดยในปี 2545 ถึง 2549 มีการบริโภคเพิ่มขึ้นจาก
829 ล้านตัน เป็น 1,209 ล้านตัน
โดยประเทศจีนเป็นประเทศที่มีการบริโภคเหล็กสำเร็จรูปสูงที่สุดร้อยละ 34
ของปริมาณการบริโภครวมทั่วโลก เนื่องจากมีการเจริญเติบโตของภาคอุตสาหกรรมการก่อสร้าง
ส่วนต่างระหว่างการบริโภคและการผลิตนั้น
ประเทศจีนจะนำเข้าซึ่งส่วนใหญ่จะเป็นการนำเข้าผลิตภัณฑ์เหล็กรูปทรงแบน
ปัจจุบันกระทรวงพาณิชย์ของประเทศจีนประกาศขึ้นภาษีส่งออกเหล็กและสินค้าที่เกี่ยวข้องกับเหล็ก
ตั้งแต่วันที่ 26 ธันวาคม 2550 โดยขึ้นภาษีผลิตภัณฑ์เหล็กกึ่งสำเร็จรูปจากร้อยละ 15 เป็นร้อยละ
25 ผลิตภัณฑ์เหล็กสำเร็จรูปและท่อเชื่อม ขึ้นภาษีเป็นร้อยละ 15
ซึ่งการขึ้นภาษีส่งออกดังกล่าวเนื่องจาก รัฐบาลจีนมีนโยบายที่จะควบคุมปริมาณการส่งออกเหล็ก
เพื่อรับรองกับความต้องการในประเทศที่เพิ่มสูงขึ้น
จากการซ่อมแซมที่อยู่อาศัยหลังจากเกิดแผ่นดินไหว
และเพื่อการเตรียมการจัดการแข่งขันกีฬาโอลิมปิก
ทั้งนี้ทางการจีนก็ได้สั่งให้โรงงานที่อยู่ใกล้เคียงการจัดการแข่งขัน
หยุดการผลิตเพื่อลดปัญหาด้านสิ่งแวดล้อม
จากสาเหตุดังกล่าวข้างต้นจึงทำให้ปริมาณการส่งออกเหล็กจากจีนซึ่งเป็นผู้ผลิตหลักของโลกลดลง
ส่งผลให้ราคาเหล็กในตลาดโลกปรับตัวสูงขึ้น รวมไปถึงการที่วัตถุดิบหลักในการผลิตเหล็ก ซึ่งได้แก่
สินแร่เหล็กและถ่านโค้กมีราคาที่เพิ่มสูงขึ้น
จากปริมาณความต้องการใช้เหล็กของโลกที่ปรับตัวเพิ่มขึ้นและการควบรวมกิจการของผู้ผลิตรายใหญ่
เช่น บราซิลและออสเตรเลีย รวมทั้งจากปัญหาภัยธรรมชาติในออสเตรเลียและจีน
ทำให้ปริมาณการผลิตถ่านโค้กลดลง ผลทั้งหมดข้างต้น
จึงส่งผลกระทบให้ต้นทุนในการผลิตเหล็กเพิ่มสูงขึ้น นอกจากนี้ประเทศผู้ผลิตเหล็กอื่นๆในโลก
ต่างปรับเพิ่มภาษีส่งออกเหล็ก โดยอินเดียขึ้นภาษีสูงสุด 15% สำหรับเหล็กสำเร็จรูปและกึ่งสำเร็จรูป
ส่วนเวียดนามขึ้นภาษี ส่งออกเหล็กแท่งเล็กบิลเล็ตถึง ร้อยละ20
ขณะที่ประเทศซาอุดิอาระเบียมีมาตรการห้ามส่งออกสินค้าเหล็ก ซึ่งมาตรการต่างๆ
เหล่านี้ใช้เพื่อช่วยให้ปริมาณเหล็กในประเทศเพิ่มสูงขึ้น
และรักษาเสถียรภาพของราคาเหล็กในประเทศ
สำหรับประเทศที่มีการบริโภคเหล็กสำเร็จรูปรองลงมาเป็นประเทศกลุ่มสหภาพยุโรป
ประเทศในเอเชียอื่นๆ (ไม่รวมจีนและญี่ปุ่น) และกลุ่มประเทศ NAFTA ที่มีการบริโภคที่ร้อยละ 16
ร้อยละ 15 และร้อยละ 12 ตามลำดับ

ตารางแสดงปริมาณการผลิตเหล็กดิบ (Crude Steel) และการบริโภคเหล็กสำเร็จรูป (Finish
Steel Product)

ในตลาดโลก ปี 2545 - 2550

  (หน่วย : ล้านตัน)

+----------------------+----+----+-----+----+-----+-----+------------+
|                      | 25 | 25 | 2   | 25 | 2   | 2   | อัตร        |
|                      | 45 | 46 | 547 | 48 | 549 | 550 | าเติบโตเฉลี่ย |
+----------------------+----+----+-----+----+-----+-----+------------+
|   ปริมาณการผลิตเหล็กดิบ  | 9  | 9  | 1,  | 1  | 1,  | 1,  | 8.27%      |
|                      | 04 | 70 | 069 | ,1 | 250 | 344 |            |
|                      |    |    |     | 47 |     |     |            |
+----------------------+----+----+-----+----+-----+-----+------------+
|   ปริมา               | 8  | 8  | 977 | 1  | 1,  | 1,  | 7.85%      |
| ณการบริโภคเหล็กสำเร็จรูป | 29 | 86 |     | ,0 | 125 | 209 |            |
|                      |    |    |     | 31 |     |     |            |
+----------------------+----+----+-----+----+-----+-----+------------+

  ที่มา : World Steel in Figure 2008 โดย The International Iron and Steel
  Institute

ภาวะอุตสาหกรรมเหล็กในประเทศ

ปัจจุบัน อุตสาหกรรมเหล็กในประเทศยังไม่มีการถลุงเหล็กในอุตสาหกรรมเหล็กขั้นต้น
การผลิตเหล็กในประเทศจึงมีเฉพาะการผลิตเหล็กขั้นกลางและขั้นปลาย
ซึ่งผู้ผลิตเหล็กในประเทศยังคงต้องอาศัยการนำเข้าวัตถุดิบเหล็กขั้นต้นจากต่างประเทศทั้งหมด
รวมถึงผู้ผลิตในอุตสาหกรรมอื่นที่เกี่ยวข้องต้องนำเข้าผลิตภัณฑ์เหล็กจากต่างประเทศ
เนื่องจากมีคุณภาพที่สูงกว่า
รวมทั้งราคาเปรียบเทียบที่อาจต่ำกว่าจากการทุ่มตลาดของผู้ผลิตจากต่างประเทศ ทั้งนี้
ปริมาณผลิตเหล็กในประเทศในปี 2550 คิดเป็นประมาณ 16.49 ล้านเมตริกตัน (ไม่รวมท่อเหล็ก)
ลดลงร้อยละ 2.02 เมื่อเทียบกับปี 2549 ซึ่งมีปริมาณผลิตประมาณ 16.83 ล้านเมตริกตัน
นอกจากนี้ ปริมาณการใช้เหล็กในประเทศมีแนวโน้มลดลงเช่นกัน โดยในปี 2550
ปริมาณการใช้เหล็กมีประมาณ 22.32 ล้านเมตริกตัน (ไม่รวมท่อเหล็ก) ลดลงร้อยละ 6.65
เมื่อเทียบกับปี 2549 ซึ่งมีปริมาณการใช้เหล็กประมาณ 23.91 ล้านเมตริกตัน
เนื่องจากภาวะราคาน้ำมันที่เพิ่มสูงขึ้น ราคาเหล็กในตลาดโลกโดยเฉพาะเหล็กกึ่งสำเร็จรูปที่สูงขึ้น
รวมถึงปัญหาทางด้านสถานการณ์ทางการเมืองภายในประเทศ ทำให้ธุรกิจอสังหาริมทรัพย์ชะลอตัวลง
และมีผลต่อ
ผู้ประกอบการในธุรกิจเหล็กในประเทศชะลอการผลิตลงและเก็บสินค้าคงคลังไว้ในปริมาณไม่มาก
รวมถึงผู้จัดจำหน่ายเหล็กที่เก็บสินค้าไว้ในปริมาณเท่าที่จำเป็น

ปริมาณผลิตภัณฑ์เหล็กนำเข้าในปี 2550 มีทั้งสิ้นประมาณ 9.04 ล้านเมตริกตัน
ซึ่งปริมาณผลิตภัณฑ์เหล็กนำเข้าลดลงเมื่อเทียบกับปี 2549 คิดเป็นอัตราร้อยละประมาณ 7.94
ซึ่งเป็นผลจากการที่สถานการณ์เศรษฐกิจภายในประเทศที่ชะลอตัวลง ทั้งนี้
การนำเข้าผลิตภัณฑ์เหล็กส่วนใหญ่มาจากประเทศญี่ปุ่น จีน และรัสเซีย โดยเฉพาะท่อเหล็กไร้ตะเข็บ
เหล็กแท่งแบน และเหล็กแผ่นเคลือบสังกะสี ในขณะที่ปริมาณการส่งออกผลิตภัณฑ์เหล็กในปี 2550
มีทั้งสิ้นประมาณ 2.65 ล้านเมตริกตันหรือเพิ่มขึ้นเป็นร้อยละประมาณ 38.74 เมื่อเทียบกับปี 2549
ตลาดส่งออกที่สำคัญของไทย ได้แก่ สหรัฐอเมริกา ยุโรป และตะวันออกกลาง
โดยผลิตภัณฑ์ที่มีมูลค่าการส่งออกที่สำคัญ คือ เหล็กแผ่นบางรีดร้อน ท่อเหล็กมีตะเข็บ
และเหล็กแผ่นรีดเย็นไร้สนิม

ตารางแสดงปริมาณเกี่ยวกับผลิตภัณฑ์เหล็กในแต่ละประเภทของประเทศไทย ปี 2550 และ ปี 2551

  (หน่วย : ล้านเมตริกตัน)

[TABLE]

ที่มา : สถาบันเหล็กและเหล็กกล้าแห่งประเทศไทย

หมายเหตุ : * โปรดดูรายละเอียดเพิ่มเติมเกี่ยวกับปริมาณผลิตและปริมาณใช้ท่อเหล็ก
ซึ่งเป็นข้อมูลโดยธนาคารแห่ง ประเทศไทย ในหัวข้ออุตสาหกรรมท่อเหล็กในประเทศ

ปริมาณผลิตเหล็กในประเทศ ครึ่งแรกของปี 2551 คิดเป็นประมาณ15.37 ล้านเมตริกตัน
(ไม่รวมท่อเหล็ก) ลดลงคิดเป็นร้อยละ 6.69 เมื่อเทียบกับปี 2550 ซึ่งมีปริมาณผลิตประมาณ
16.47 ล้านเมตริกตัน โดยในปี 2551 ปริมาณการใช้เหล็กมีประมาณ 23.33 ล้านเมตริกตัน
(ไม่รวมท่อเหล็ก) เพิ่มขึ้นร้อยละ 4.53 เมื่อเทียบกับปี 2550 ซึ่งมีปริมาณการใช้เหล็กประมาณ
22.32 ล้านเมตริกตัน เนื่องจากความต้องการใช้เหล็กในประเทศโดยรวมยังเพิ่มขึ้น
ส่วนหนึ่งเป็นผลมาจากการเก็งกำไรที่คาดการณ์แนวโน้มราคาเหล็กในตลาดโลกอาจปรับตัวสูงขึ้น
ในส่วนของปริมาณผลิตภัณฑ์เหล็กนำเข้าในปี ของปี 2551 มีทั้งสิ้นประมาณ 9.82 ล้านเมตริกตัน
เพิ่มขึ้นคิดเป็นร้อยละประมาณ 8.63 เมื่อเทียบกับปี 2550
โดยเป็นผลมาจากการเพิ่มขึ้นของการนำเข้าผลิตภัณฑ์เหล็กกึ่งสำเร็จรูปชนิดอื่นๆ
เหล็กโครงสร้างรูปพรรณรีดร้อน และเหล็กแท่งแบน ขณะที่ปริมาณผลิตภัณฑ์เหล็กส่งออกในปี 2551
มีทั้งสิ้นประมาณ 1.86 ล้านเมตริกตัน ลดลงคิดเป็นร้อยละประมาณ 29.80 เมื่อเทียบกับของปี
2550 เนื่องจากความต้องการในต่างประเทศ เช่น
ประเทศสหรัฐอเมริกาและประเทศในกลุ่มสหภาพยุโรปลดลง
เนื่องจากสถานการณ์ทางเศรษฐกิจของแต่ละประเทศ ซึ่งผลิตภัณฑ์ที่มีปริมาณการส่งออกลดลงมาก
ได้แก่ เหล็กทรงแบนประเภทเหล็กแผ่นเคลือบ และเหล็กแผ่นรีดร้อน
โดยมีประเทศสหรัฐอเมริกาและกลุ่มประเทศเพื่อนบ้าน
เป็นตลาดส่งออกผลิตภัณฑ์เหล็กที่สำคัญของไทย

อุตสาหกรรมเหล็กทรงยาวในประเทศ

อุตสาหกรรมเหล็กทรงยาว ซึ่งประกอบด้วย เหล็กเส้นกลม เหล็กข้ออ้อย และเหล็กลวด
เป็นอุตสาหกรรมขั้นพื้นฐานที่ใช้เป็นส่วนประกอบหลักในการก่อสร้างและพัฒนาประเทศในด้านต่างๆ
เช่น โครงสร้างสาธารณูปโภคพื้นฐาน อสังหาริมทรัพย์ และโรงงานอุตสาหกรรม เป็นต้น
โดยการเจริญเติบโตและการขยายตัวของอุตสาหกรรมเหล็กทรงยาวจะขึ้นอยู่กับภาวะการลงทุนของภาครัฐและภาคเอกชน
ซึ่งเปลี่ยนแปลงขึ้นลงตามสภาวะเศรษฐกิจ ในปัจจุบันภาครัฐมีนโยบายการลงทุนต่างๆ
เพื่อกระตุ้นเศรษฐกิจและรองรับการขยายตัวของเศรษฐกิจในอนาคต เช่น
โครงการก่อสร้างระบบขนส่งมวลชน และโครงการพัฒนาสาธารณูปโภคพื้นฐานอื่นๆ เป็นต้น

จากสภาวะเศรษฐกิจของประเทศไทยและนโยบายการลงทุนของภาครัฐดังกล่าวข้างต้น
จึงทำให้มีการพัฒนาโครงการก่อสร้างต่างๆ ทั้งของภาครัฐและภาคเอกชน
ซึ่งมีผลทำให้ความต้องการเหล็กทรงยาวยังเพิ่มขึ้นอย่างต่อเนื่อง โดยในปี 2545
ปริมาณการใช้เหล็กทรงยาวในประเทศ มีจำนวนประมาณ 4.04 ล้านตัน เพิ่มขึ้นเป็น 5.36
ล้านตันในปี 2548 หรือคิดเป็นอัตราการเติบโตเฉลี่ยร้อยละ 9.88 ต่อปี
แต่ปริมาณการใช้เหล็กทรงยาวได้ปรับตัวลดลงในปี 2549 และ ปี2550 เป็น 4.72 ล้านตัน และ
4.42 ล้านตัน ตามลำดับ เนื่องจากปัญหาต่างๆ ในประเทศ
ไม่ว่าจะเป็นเรื่องของราคาน้ำมันที่ปรับตัวเพิ่มสูงขึ้น
การปรับเพิ่มขึ้นของอัตราดอกเบี้ยซึ่งส่งผลกระทบต่อการตัดสินใจซื้อที่อยู่อาศัยของผู้บริโภค
ซึ่งทำให้โครงการอสังหาริมทรัพย์ที่ก่อสร้างใหม่ลดลง
รวมถึงปัญหาการเมืองภายในประเทศซึ่งมีผลต่อความเชื่อมั่นของผู้บริโภค

อย่างไรก็ตาม แนวโน้มในปีนี้
คาดว่าความต้องการใช้เหล็กทรงยาวจะเพิ่มขึ้นหากปัจจัยการเมืองภายในประเทศมีความชัดเจนขึ้น
ซึ่งจะทำให้ความเชื่อมั่นของผู้บริโภคเพิ่มมากขึ้น และช่วยสร้างความเชื่อมั่นใจให้กับนักลงทุน
นอกจากนี้
อัตราดอกเบี้ยที่ยังคงอยู่ในระดับไม่สูงมากนักจะสามารถทำให้ภาคอสังหาริมทรัพย์และการพัฒนาสาธารณูปโภคมีการก่อสร้างเพิ่มขึ้นได้
นอกจากนี้ นโยบายการลงทุนในโครงการขนาดใหญ่ของภาครัฐบาล อาทิ
การพัฒนาระบบรถไฟฟ้าขนส่งมวลชน 9 สาย ในเขตกรุงเทพและปริมณฑล
และโครงการรถไฟฟ้ารางคู่ เป็นต้น
การลงทุนในโครงการเหล่านี้จำเป็นที่ต้องใช้เหล็กทรงยาวซึ่งเป็นองค์ประกอบสำคัญในงานก่อสร้าง
ซึ่งคาดว่าจะเป็นปัจจัยบวกต่ออุตสาหกรรมก่อสร้างและธุรกิจอสังหาริมทรัพย์
รวมไปถึงมาตรการด้านภาษีของรัฐบาลเพื่อกระตุ้นธุรกิจอสังหาริมทรัพย์
โดยลดภาษีธุรกิจเฉพาะจากร้อยละ 3.3 เหลือร้อยละ 0.1 ค่าธรรมเนียมการโอนจากร้อยละ 2
เหลือร้อยละ 0.01 และค่าจดจำนองจากเดิมร้อยละ 1 เหลือร้อยละ 0.01 เป็นระยะเวลา 1 ปี
ซึ่งมีผลใช้บังคับไปตั้งแต่ 29 มีนาคม 2551
ซึ่งปัจจัยดังกล่าวจะกระตุ้นการก่อสร้างที่อยู่อาศัยได้ในระดับหนึ่ง
และส่งผลให้มีความต้องการใช้เหล็กโดยรวมเพิ่มมากขึ้น

แผนภูมิแสดงปริมาณการผลิต และปริมาณการใช้ผลิตภัณฑ์เหล็กทรงยาวภายในประเทศ

[]ปี 2545 - ปี 2551

ที่มา : สถาบันเหล็กและเหล็กกล้าแห่งประเทศไทย

อุตสาหกรรมเหล็กแผ่นรีดร้อนในประเทศ

อุตสาหกรรมเหล็กแผ่นรีดร้อนชนิดม้วน (Hot Rolled Coil)
ในประเทศไทยเป็นอุตสาหกรรมที่ผลิตเพื่อทดแทนการนำเข้าโดยเริ่มจากการพัฒนาเพื่อตอบสนองความต้องการภายในประเทศของผลิตภัณฑ์เหล็กขั้นปลายเป็นหลัก
ได้แก่ เหล็กโครงสร้างรูปพรรณ เหล็กแผ่นรีดร้อนและเหล็กแผ่นรีดเย็น
ซึ่งเป็นวัตถุดิบขั้นพื้นฐานของอุตสาหกรรมต่อเนื่องหลายประเภท เช่น อุตสาหกรรมเครื่องจักรกล
อุตสาหกรรมการเกษตร อุตสาหกรรมเครื่องใช้ไฟฟ้า อุตสาหกรรมยานยนต์ เป็นต้น

อุตสาหกรรมเหล็กแผ่นรีดร้อนของประเทศไทยมีการเติบโตสูงจากการฟื้นตัวทางเศรษฐกิจของประเทศโดยปริมาณการผลิตและบริโภคเหล็กแผ่นรีดร้อนในประเทศ
ตั้งแต่ ปี 2545 ถึง ปี 2551 แสดงได้ดังแผนภูมิดังต่อไปนี้

แผนภูมิแสดงปริมาณการผลิต และปริมาณการใช้เหล็กแผ่นรีดร้อนภายในประเทศ

ปี 2545 – ปี 2551

[]

  ที่มา : สถาบันเหล็กและเหล็กกล้าแห่งประเทศไทย

อัตราการเติบโตเฉลี่ยต่อปีสำหรับปริมาณการผลิตและการบริโภคของเหล็กแผ่นรีดร้อนในประเทศในช่วงปี
2546 - 2548 มีอัตราประมาณร้อยละ 14.19 และร้อยละ 7.53 ตามลำดับ
เนื่องมาจากการฟื้นตัวทางเศรษฐกิจ การเติบโตของในหลายภาคอุตสาหกรรม อาทิ
อุตสาหกรรมรถยนต์ อุตสาหกรรมก่อสร้าง โดยเฉพาะโครงการสาธารณูปโภคของภาครัฐ เป็นต้น
อย่างไรก็ตาม ในช่วงปี 2549 – 2550
ปริมาณการผลิตและการบริโภคของเหล็กแผ่นรีดร้อนในประเทศเกิดการหดตัวในอัตราเฉลี่ยลดลงประมาณร้อยละ
5.58 และร้อยละ 5.53 ต่อปี ตามลำดับ
ซึ่งมีสาเหตุหลักมาจากความไม่แน่นอนทางการเมืองภายในประเทศ ราคาน้ำมันที่ปรับตัวสูงขึ้น
เป็นเหตุให้เกิดการบริโภคลดลงในอุตสาหกรรมต่างๆ รวมทั้งอุตสาหกรรมการผลิตเหล็กแผ่นรีดร้อน

สำหรับปริมาณการผลิตเหล็กรีดร้อนภายในประเทศของ ปี 2551 มีทั้งหมดประมาณ 2.06
ล้านเมตริกตัน เพิ่มขึ้นเมื่อเทียบกับไตรมาส 2 ปี 2550 คิดเป็นร้อยละประมาณ 1.98
ส่วนปริมาณการบริโภคของเหล็กแผ่นรีดร้อนในประเทศมีทั้งหมดประมาณ 3.02 ล้านเมตริกตัน
เพิ่มขึ้นเมื่อเทียบ ปี 2550 คิดเป็นร้อยละประมาณ 9.82

อย่างไรก็ดี แนวโน้มสถานการณ์อุตสาหกรรมแผ่นเหล็กรีดร้อนในปี 2551
นั้นมีแนวโน้มที่จะปรับตัวดีขึ้น ทั้งนี้
เนื่องจากการที่อุตสาหกรรมแผ่นเหล็กรีดร้อนจะได้รับประโยชน์จากอุตสาหกรรมรถยนต์ซึ่งคณะกรรมการการส่งเสริมการลงทุน
(BOI) ที่มีมติอนุมัติการส่งเสริมการผลิตรถประหยัดพลังงานมาตรฐานสากล(Eco-Car) ในปี 2550
โดยให้ค่ายรถยนต์รายใหญ่จากต่างประเทศไปทั้งสิ้นจำนวน 3 รายได้แก่ ฮอนด้า นิสสัน และ ซูซูกิ
ส่งผลให้เกิดความต้องการใช้ผลิตภัณฑ์เหล็กประเภทต่างๆ ในการก่อสร้างโรงงาน
และผลิตภัณฑ์เหล็กต่างๆ โดยเฉพาะเหล็กแผ่นรีดร้อนซึ่งเป็นวัตถุดิบที่สำคัญในการประกอบรถยนต์
นอกจากนี้ จากการที่รัฐบาลได้ออกมาตรการภาษีคุ้มครองผู้ผลิตในประเทศ
โดยได้กำหนดอากรขาเข้าและอากรชั่วคราว (Surcharge) โดยมีผลบังคับใช้เป็นเวลา 5 ปี
และครบกำหนดในเดือนพฤษภาคม 2551 ทำให้ผู้นำเข้ามีต้นทุนที่สูงกว่าปกติ
ซึ่งเป็นเหตุให้ผู้บริโภคต้องหันมาใช้เหล็กแผ่นรีดร้อนที่ผลิตภายในประเทศแทน
และภายหลังจากที่มาตรการภาษีคุ้มครองผู้ผลิตในประเทศสิ้นสุดลง
กระทรวงพาณิชย์ได้มีมติเปิดการทบทวนการใช้มาตรการดังกล่าว
ตามคำขอของอุตสาหกรรมภายในประเทศที่ขอให้ต่อเวลาไปอีก 5 ปี
โดยคาดว่าจะใช้ระยะเวลาทบทวนประมาณ 1 ปี ทั้งนี้
ราคาเหล็กแผ่นรีดร้อนในต่างประเทศสามารถแสดงได้ดังต่อไปนี้

กราฟแสดงราคาเหล็กแผ่นรีดร้อน ในต่างประเทศ ปี 2545 – ไตรมาส2 ปี 2551

[]

ที่มา : - ข้อมูลราคาเหล็กแผ่นรีดร้อนในต่างประเทศ ซึ่งได้จากการนำราคา Far East import
– South china C&F, non-CIS material โดยสถาบันเหล็กและเหล็กกล้าแห่งประเทศไทย
มาปรับเป็นเงินสกุลบาทโดยใช้อัตราแลกเปลี่ยนอ้างอิงเป็นรายไตรมาสตั้งแต่ปี 2546-2551
ของธนาคารแห่งประเทศไทย

อุตสาหกรรมท่อเหล็กในประเทศ

ผลิตภัณฑ์ท่อเหล็กสามารถแบ่งออกได้เป็น 2 ประเภทตามลักษณะกระบวนการผลิต ได้แก่ 1)
ท่อเหล็กมีตะเข็บ (Welded Pipe) ซึ่งเป็นกระบวนการผลิตขึ้นรูปเย็นจากเหล็กแถบม้วน (Slit
Coil) เช่น ท่อเหล็กดำ ท่อเหล็กชุบสังกะสี และท่อเหล็กไร้สนิม และ 2) ท่อเหล็กไร้ตะเข็บ
(Seamless Pipe) ซึ่งเป็นกระบวนการผลิตขึ้นรูปร้อนจากเหล็กแท่งใหญ่ (Bloom) เช่น
ท่อเหล็กที่นำไปใช้ในอุตสาหกรรมน้ำมัน ก๊าซ และปิโตรเลียม
ปัจจุบันประเทศไทยยังไม่มีการผลิตท่อเหล็กไร้ตะเข็บจึงยังต้องพึ่งพาการนำเข้าเป็นหลักเนื่องจากการผลิตท่อเหล็กไร้ตะเข็บต้องใช้เงินลงทุนจำนวนมากและใช้เทคนิคการผลิตสูง

กราฟแสดงปริมาณการผลิต และปริมาณการจำหน่ายผลิตภัณฑ์ท่อเหล็กภายในประเทศ

[]ปี 2545 – ปี 2551

  ที่มา : ธนาคารแห่งประเทศไทย

สถานการณ์ท่อเหล็กโดยรวมในปี 2550
ปริมาณการบริโภคท่อเหล็กภายในประเทศยังคงลดลงอย่างต่อเนื่องตั้งแต่ปี
2548โดยปริมาณการผลิตในปี 2550 มีประมาณ 414 พันเมตริกตัน ลดลงเมื่อเทียบกับปี 2549 และ
2548 คิดเป็นร้อยละประมาณ 14.16 และ ร้อยละประมาณ 12.18 ตามลำดับ
ในขณะที่ปริมาณการบริโภคท่อเหล็กภายในประเทศในปี 2550 มีประมาณ 323 พันเมตริกตัน
ลดลงเมื่อเทียบกับปี 2549 และ คิดเป็นร้อยละประมาณ 10.54 และร้อยละประมาณ 20.64
ตามลำดับ
โดยการลดลงของการผลิตและการบริโภคท่อเหล็กภายในประเทศนั้นมีสาเหตุจากสถานการณ์เศรษฐกิจและการเมืองในประเทศดังกล่าวมาแล้วข้างต้น
ทำให้โครงการก่อสร้างใหญ่ๆ
โดยเฉพาะอสังหาริมทรัพย์และโครงการของรัฐขนาดใหญ่ในประเทศชะลอตัวลง
และไม่มีการลงทุนก่อสร้างใหญ่ๆ ผู้ผลิตจึงชะลอการผลิตลง
ประกอบกับการเปลี่ยนแปลงของราคาเหล็กแผ่นรีดร้อน
ซึ่งเป็นวัตถุดิบหลักในการผลิตท่อเหล็กได้ปรับตัวสูงขึ้นตามการขยายตัวของการบริโภคเหล็กของประเทศจีนและของโลก
เป็นผลให้การแข่งขันกันด้านราคารุนแรงมากขึ้น

อย่างไรก็ตามปริมาณการผลิตในปี 2551 มีประมาณ 430 พันเมตริกตัน เพิ่มขึ้นจากปี 2550 ร้อยละ
3.86 ในขณะนี้ปริมาณการปริโภคท่อเหล็กภายในประเทศในปี 2551 มีประมาณ 287 พันเมตริกตัน
ลดลงจากปี 2550 ร้อยละ 11.15
ซึ่งเป็นผลกระทบจากสถานการณ์เศรษฐกิจและการเมืองในประเทศ

ทั้งนี้
จากคุณสมบัติในเรื่องความแข็งแรงและทนทานรวมทั้งน้ำหนักที่เบากว่าของท่อเหล็กเมื่อเปรียบเทียบกับเหล็กโครงสร้างชนิดอื่น
รวมทั้งความหลากหลายในการนำไปใช้ในอุตสาหกรรมต่างๆ เช่น
อุตสาหกรรมก่อสร้างที่ใช้ท่อเหล็กเป็นโครงสร้างทำให้สามารถออกแบบโครงสร้างและนำมาประกอบที่สถานที่ก่อสร้างซึ่งทำให้ประหยัดเวลาและค่าใช้จ่าย
ส่งผลให้ท่อเหล็กเป็นที่นิยมในการนำมาใช้ในงานก่อสร้างทดแทนการใช้เหล็กโครงสร้างรูปพรรณประเภทอื่นๆ
อย่างไรก็ตาม จากการที่ปัจจุบันราคาท่อเหล็กยังคงมีราคาสูงอยู่
เป็นผลทำให้มีการนำท่อเหล็กสำเร็จรูปราคาถูกและคุณภาพต่ำจากประเทศสาธารณรัฐประชาชนจีน
และอินเดียเข้ามาทุ่มตลาดในประเทศไทย ซึ่งท่อเหล็กคุณภาพต่ำนี้
ส่วนมากจะเป็นท่อเหล็กสเตนเลสส์ปลอมหรือคุณภาพต่ำที่มีส่วนผสมของนิกเกิลประมาณ 2-3%
และมีโครเมียมประมาณ 18% หรือมีส่วนผสมของแมงกานีส ทำให้เกิดสนิม
และไม่แข็งแรงเมื่อนำไปใช้งานต่อเนื่องในอุตสาหกรรมก่อสร้างและงานตบแต่ง

3.2.2 ภาวะการแข่งขัน

ธุรกิจผลิตเหล็กทรงยาว

ผู้ผลิตเหล็กทรงยาวในประเทศไทยมีผู้ประกอบการขนาดกลางและขนาดเล็กเป็นจำนวนมาก
ซึ่งส่วนใหญ่เป็นธุรกิจครอบครัว ปัจจุบันผู้ผลิตในอุตสาหกรรมเหล็กทรงยาวในประเทศไทย (เช่น
เหล็กเส้น เหล็กข้ออ้อย เหล็กลวด เป็นต้น) มีกำลังการผลิตรวมทั้งสิ้นประมาณ 7 ล้านตัน
ซึ่งมากกว่าความต้องการในการบริโภคเหล็กทรงยาวที่อยู่ประมาณ 4-5 ล้านตันต่อปี
ด้วยเหตุดังกล่าวทำให้ตลาดการซื้อขายเหล็กเหล็กทรงยาวเป็นของผู้ซื้อ
ทำใหผู้ผลิตทุกรายต้องใช้ความระมัดระวังและรอบคอบในการคาดการณราคาวัตถุดิบ
ราคาเหล็กเสน และปริมาณความต้องการของผู้ซื้อ อย่างไรก็ตาม
สำหรับการเข้ามาของผู้ผลิตรายใหม่ ในปัจจุบันมีความเป็นไปได้น้อย
เนื่องจากอุตสาหกรรมประเภทนี้ต้องใช้เงินลงทุนสูงโดยเฉพาะเงินทุนหมุนเวียน
ประกอบกับผู้ประกอบการต้องมีประสบการณในการคาดการณ์ราคาของวัตถุดิบและผลิตภัณฑ์
เทคนิคในการผลิตและปริมาณการผลิต และยังต้องมีความสัมพันธ์ที่ดี กับตัวแทนจำหน่ายอีกด้วย

สำหรับภาพรวมของการแข่งขันกับสินค้านำเข้านั้น
การใช้เหล็กเส้นส่วนใหญ่จะเป็นการใช้ผลิตภัณฑ์ในประเทศเป็นหลัก
ส่วนปัญหาจากการนำเข้าที่อาจส่งผลกระทบต่อการแข่งขันที่สำคัญได้แก่
ผลกระทบจากการลดภาษีนำเข้าตามสนธิสัญญา AFTA
อย่างไรก็ตามผลกระทบที่เกิดขึ้นไม่รุนแรงมากนัก
เนื่องจากถ้าผู้บริโภคต้องการนำเข้าก็จะมีข้อจำกัดหลายอย่าง เช่น ต้นทุนค่าขนส่ง และนอกจากนี้
การใช้ผลิตภัณฑ์ที่ผลิตในประเทศ ผู้ซื้อจะมีความเชื่อถือในตัวผลิตภัณฑ์ และการจัดส่งสินค้ามากกว่า
ดังนั้นผลิตภัณฑ์เหล็กเส้นจึงไม่ได้รับผลกระทบจากการแข่งขันกับสินค้านำเข้ามากนัก
เนื่องจากราคาตลาดอาจไม่จูงใจให้มีการนำเข้าและมีขั้นตอนการนำเข้าที่ยุ่งยากกว่า

ผู้ประกอบกิจการผลิตเหล็กเส้นในประเทศไทยที่มีกำลังการผลิตใกล้เคียงกับบริษัทและบริษัทย่อย
แบ่งออกเป็น 2 กลุ่ม คือ กลุ่มผู้ผลิตเหล็กเส้นประเภทมีเตาหลอม และไม่มีเตาหลอม
ซึ่งมีรายชื่อและกำลังการผลิตดังนี้

ตารางแสดงกำลังการผลิตเหล็กเส้นของกลุ่มผู้ผลิตที่มีเตาหลอมและไม่มีเตาหลอม

  ----------------------- --------------- ----------------- ----------- ----------- ------
  Thailand Long Steel                                                   ton/year    
  Capacity                                                                          

                                                                                    

  Company                                 Long Steel                                
                                          Capacity                                  

                          Rebar/section   Wire Rod          Total       Billets     

  Tata Steel ( Thailand ) 1,070,000       630,000           1,700,000   1,200,000   
  ( TSTH )                                                                          

  Bangsaphan Barmill (    700,000                           700,000                 
  BSBM )                                                                            

  Bangkok Steel Industry  500,000         250,000           750,000     300,000     
  ( BSI )                                                                           

  Bangkok Iron and Steel  350,000         150,000           500,000     240,000     
  Works ( BISW )                                                                    

  Tycoon ( TYCN )                         500,000           500,000                 

  MillCon ( MILL ) /      550,000                           550,000                 
  Burapa ( BRP )                                                                    

  Namheng Steel ( NHS )   150,000         150,000           300,000     300,000     

  BNS Steel Group ( BNS ) 240,000                           240,000     250,000     

  Union Metal Limited (   200,000                           200,000     420,000     
  UMC )                                                                             

  Siam Steel Sindicate (  160,000         40,000            200,000     110,000     
  SSS )                                                                             

  Thai Steel Bar ( GS )   120,000                           120,000     120,000     

  Thai-India Steel ( TICO 72,000                            72,000      78,000      
  )                                                                                 

  Parthongkij Commercial  240,000                           240,000                 
  ( PTK )                                                                           

  Thai Steel Profile (    240,000                           240,000                 
  TSC )                                                                             

  Triumph Steel ( Triumph 120,000                           120,000     120,000     
  ) / Paisan Steel                                                                  

  Siam Yamato *           1,340,000                         1,340,000               

  Other **                660,000                           660,000     132,000     

  Total                   6,712,000       1,720,000         8,432,000   3,270,000   

   Source : ISIT                                                                    

  Remark * Include                                                                  
  capacity expansion plan                                                           
  of Siam Yamato (                                                                  
  Section 700,000 tons )                                                            

  ** Include billet                                                                 
  producer invesment                                                                
  project approved by BOI                                                           
  ( Paisan Steel 250,000                                                            
  tons and Mr. Goh Tiow                                                             

  Quan 750,000 tons )                                                               
  ----------------------- --------------- ----------------- ----------- ----------- ------

ที่มา: สถาบันเหล็กแห่งประเทศไทย

ธุรกิจเหล็กรูปพรรณ

ผู้ประกอบการธุรกิจเหล็กรูปพรรณมีจำนวนมาก ทำให้การแข่งขันในช่วงปี 2542 - 2544
ค่อนข้างรุนแรง แต่จากการฟื้นตัวของภาวะเศรษฐกิจในประเทศตั้งแต่ปี 2545
ทำให้ความต้องการใช้เหล็กในประเทศเพิ่มขึ้นอย่างมาก
ประกอบกับปริมาณความต้องการใช้เหล็กในต่างประเทศที่เพิ่มขึ้นมากโดยเฉพาะประเทศจีน
ทำให้ความต้องการปริมาณการใช้เหล็กทั่วโลกเพิ่มสูงขึ้น
ผู้ผลิตเหล็กรูปพรรณบางรายจึงเปลี่ยนมาผลิตเพื่อส่งออก แทนการจำหน่ายในประเทศ
ประกอบกับเดิมที่กำลังการผลิตในประเทศไม่เพียงพอต่อความต้องการใช้เหล็กในประเทศที่เพิ่มขึ้น
จึงส่งผลให้การแข่งขันในประเทศลดลง ทั้งนี้ สามารถแบ่งลักษณะธุรกิจออกได้เป็น 2 กลุ่ม ได้แก่

ธุรกิจศูนย์บริการเหล็ก

ผู้ประกอบธุรกิจศูนย์บริการเหล็กมีจำนวนมาก แต่ส่วนใหญ่เป็นผู้ประการที่มีขนาดเล็ก
ปัจจุบันการแข่งขันอยู่ในระดับที่ไม่รุนแรงนัก
เนื่องจากกำลังการผลิตในปัจจุบันไม่เพียงพอต่อความต้องการของลูกค้าที่มีความหลากหลายมากขึ้น
ลักษณะการแข่งขันของธุรกิจกลุ่มนี้ คือ การเน้นด้านความน่าเชื่อถือในตัวบริษัท เช่น
การบริการจัดส่งสินค้าได้ตามเวลาที่กำหนด และจัดส่งสินค้าที่ดีมีคุณภาพตามที่ลูกค้าต้องการ
รวมถึงความหลากหลายทางด้านผลิตภัณฑ์ เช่น เหล็กรีดร้อนชนิดม้วน เหล็กแผ่น เหล็กม้วนแถบเล็ก
เป็นต้น โดยผู้ประกอบการในธุรกิจนี้ที่มีกำลังการผลิตอยู่ในระดับใกล้เคียงกับบริษัท เช่น บริษัท
ซีเอสพี สตีลเซ็นเตอร์ จำกัด (มหาชน) บริษัท เอเซีย เมทัล จำกัด (มหาชน) และบริษัท
ไทยง้วนเมทัล จำกัด (มหาชน) เป็นต้น

-   ธุรกิจผลิตท่อเหล็ก และเหล็กรูปตัวซี

อุตสาหกรรมท่อเหล็ก
และเหล็กโครงหลังคาหรือเหล็กรูปตัวซีเป็นอุตสาหกรรมต่อเนื่องมาจากอุตสาหกรรมเหล็กแผ่นรีดร้อน
เนื่องจากมีการใช้เหล็กแผ่นรีดร้อนเป็นวัตถุดิบหลักในการผลิต คิดเป็นร้อยละ 30
ของปริมาณเหล็กแผ่นรีดร้อนที่ผลิตได้ในประเทศทั้งหมด
โดยการแข่งขันของผลิตภัณฑ์ท่อเหล็กและเหล็กรูปตัวซีในปัจจุบันมีการแข่งขันที่ค่อนข้างสูง
โดยผู้ประกอบการในธุรกิจนี้ที่มีกำลังการผลิตอยู่ในระดับใกล้เคียงกับบริษัท เช่น บริษัท ซีเอสพี
สตีลเซ็นเตอร์ จำกัด (มหาชน) บริษัท เอเซีย เมทัล จำกัด (มหาชน) และบริษัท ไทยง้วนเมทัล
จำกัด (มหาชน) เป็นต้น

3.2.4 กลยุทธ์การตลาด

1) กลยุทธ์ด้านผลิตภัณฑ์และบริการ (Product and Service)

กลุ่มบริษัทมีความตระหนักถึงสภาวะตลาดและความต้องการที่แตกต่างกันของผู้บริโภค
กลุ่มบริษัทจึงมีผลิตภัณฑ์เหล็กที่หลากหลาย
และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้นเพื่อให้ตรงกับความต้องการของลูกค้า
ซึ่งทำให้ลูกค้าสามารถหาผลิตภัณฑ์เหล็กทุกประเภทได้จากบริษัทที่เดียวในลักษณะ “One-Stop
Service” โดยไม่จำเป็นต้องสั่งซื้อจากผู้ผลิตหลายแห่ง
โดยผลิตภัณฑ์ของกลุ่มบริษัทมีครอบคลุมตั้งแต่เหล็กม้วน เหล็กแผ่น เหล็กโครงสร้างรูปพรรณ ท่อเหล็ก
และเหล็กเส้น การที่บริษัทมีผลิตภัณฑ์ที่หลากหลายดังกล่าวนี้
ทำให้กลุ่มบริษัทมีความได้เปรียบด้านการใช้วัตถุดิบเนื่องจากวัตถุดิบหลักที่ใช้สำหรับการผลิตเหล็กรูปพรรณ
คือ
เหล็กแผ่นรีดร้อนชนิดม้วนสามารถใช้ในการผลิตสินค้าของกลุ่มบริษัทในส่วนของเหล็กรูปพรรณได้เกือบทุกประเภท
และนอกจากนี้ ยังทำให้กลุ่มบริษัทมีส่วนสูญเสียที่เกิดจากการผลิตน้อยลงด้วย
เนื่องจากเหล็กส่วนที่เหลือจากการตัดเพื่อทำผลิตภัณฑ์ชนิดหนึ่งอาจนำไปใช้ทำผลิตภัณฑ์อีกชนิดหนึ่งได้
สำหรับเหล็กเส้น ซึ่งเป็นผลิตภัณฑ์ที่สร้างรายได้หลักให้แก่กลุ่มบริษัท
จะถูกผลิตตามมาตรฐานอุตสาหกรรม (มอก.)
และมีหลากหลายขนาดให้ลูกค้าได้เลือกใช้ตามความต้องการใช้งาน ทั้งนี้ จากการเข้าลงทุนในบริษัท
บี อาร์ พี สตีล จำกัด ในปี 2551 ทำให้บริษัทสามารถผลิตเหล็กเส้นชนิดเกลียวรับแรงดึงสูง
ตามมาตรฐานต่างประเทศ
และเป็นผลให้กลุ่มบริษัทเป็นผู้ผลิตเหล็กแรงดึงสูงชนิดเกลียวเพียงรายเดียวในประเทศและรายเดียวในเอเชีย
จากปัจจัยดังกล่าวข้างต้นจะช่วยตอบสนองความต้องการของลูกค้าได้มากขึ้น

นอกจากความหลากหลายของผลิตภัณฑ์แล้วบริษัทยังเน้นการตรวจสอบคุณภาพของผลิตภัณฑ์ให้เป็นไปตาม
มาตรฐาน และรายละเอียดที่ลูกค้ากำหนด มีการส่งมอบสินค้าที่ตรงต่อเวลาและเชื่อถือได้
ซึ่งเป็นปัจจัยสำคัญในการให้บริการแก่ลูกค้า รวมถึงมีการติดตามผลการจัดส่งและคุณภาพของผลิตภัณฑ์
เพื่ออำนวยความสะดวก สร้างความประทับใจ และสร้างความสัมพันธ์อันดีกับลูกค้า

นอกจากนี้ บริษัทยังเน้นผลิตสินค้าที่อยู่ในความต้องการของตลาดเป็นหลัก
โดยบริษัทจะคาดการณ์ว่าสินค้าชนิดใดจะเป็นที่ต้องการของตลาดและมีแนวโน้มราคาที่ดี
บริษัทจะผลิตสินค้าดังกล่าวในปริมาณมากเพื่อให้เกิดการประหยัดต่อขนาด
และจากการที่บริษัทมีความชำนาญในการบริหารสินค้าคงคลังสำหรับสินค้าที่เป็นที่นิยมของตลาด
บริษัทจะวางแผนจัดหาวัตถุดิบให้ได้ปริมาณที่เพียงพอและมีระดับราคาที่เหมาะสม
เพื่อผลิตเป็นผลิตภัณฑ์ออกขายในช่วงที่มีความต้องการสูง
ส่วนสินค้าที่ไม่ค่อยเป็นที่นิยมของตลาดมากนักบริษัทจะทำการผลิตเมื่อมีคำสั่งซื้อสินค้าล่วงหน้าจากลูกค้าเท่านั้น

2) กลยุทธ์ด้านราคา (Price)

บริษัทกำหนดราคาสินค้าตามภาวะของอุปสงค์และอุปทานในตลาด
โดยมีนโยบายกำหนดราคาตามภาวะความต้องการสินค้า
รวมถึงราคาตลาดของสินค้าและวัตถุดิบเป็นเกณฑ์
นอกจากนี้จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้
อย่างไรก็ตามบริษัทจะไม่ใช้ราคาเป็นปัจจัยหลักในการแข่งขัน หากแต่จะเน้นที่คุณภาพของสินค้า
ความหลากหลายของผลิตภัณฑ์ และการให้บริการที่ดีเพื่อตอบสนองความต้องการของลูกค้าเป็นสำคัญ

3) กลยุทธ์ด้านการจำหน่ายและช่องทางการจำหน่าย (Place)

บริษัทบริหารช่องทางการจำหน่ายโดยยึดหลักระบบการตลาดในแนวดิ่ง (Vertically
Integrated Marketing Distribution System)
โดยการมีความสัมพันธ์อันดีกับลูกค้าและพันธมิตรในการกระจายผลิตภัณฑ์ของบริษัท
บริษัทมีการร่วมมือกันทางการตลาดระหว่างผู้ดำเนินการในช่องทางการจัดจำหน่าย ได้แก่ ผู้ผลิต
ผู้ค้าส่ง และผู้ค้าปลีก ซึ่งจะช่วยให้บริษัทสามารถประหยัดค่าใช้จ่ายทางการตลาด
มีอำนาจต่อรองมากขึ้น และยังช่วยลดขั้นตอนในการจัดจำหน่ายบางขั้นตอนที่ซ้ำซ้อนกัน
ทำให้การจัดจำหน่ายและการกระจายสินค้าเป็นไปอย่างมีประสิทธิภาพมากขึ้น

4) กลยุทธ์ด้านการส่งเสริมการขาย (Promotion)

บริษัทมีวัตถุประสงค์ในการดำเนินธุรกิจเพื่อให้ลูกค้าได้รับประโยชน์อย่างเป็นที่น่าพอใจ
โดยบริษัทจะมอบส่วนลดหรือยืดระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
หรือมีฐานะการเงินและประวัติการชำระเงินที่ดี
ทั้งนี้บริษัทจะจัดส่งผลิตภัณฑ์ที่มีคุณภาพตามที่ลูกค้าต้องการให้แก่ลูกค้าถึงสถานที่ที่ลูกค้ากำหนด
เพื่อเป็นการลดความเสี่ยงด้านการจัดหาผลิตภัณฑ์ให้กับลูกค้า
ซึ่งช่วยให้ลูกค้าสามารถควบคุมต้นทุนได้ง่ายขึ้น
และยังเป็นการช่วยพัฒนาความสัมพันธ์อันดีระหว่างลูกค้ากับบริษัทอีกด้วย

3.2.5 ลักษณะลูกค้า

บริษัทเน้นการจำหน่ายผลิตภัณฑ์ในประเทศเป็นหลัก โดยลูกค้าของบริษัทเป็นลูกค้าประเภทผู้ค้าส่ง
(Wholesalers) ซึ่งจะซื้อผลิตภัณฑ์เหล็กของบริษัทและจำหน่ายต่อให้แก่ลูกค้าของตนอีกทอดหนึ่ง
เช่น ร้านค้าวัสดุก่อสร้างทั่วไป ผู้รับเหมาก่อสร้าง หรือลูกค้าทั่วไปตามบ้านเรือน
ซึ่งตัวแทนจำหน่ายวัสดุก่อสร้างเหล่านี้มีส่วนช่วยในการกระจายสินค้าของบริษัทออกไปยังพื้นที่ในต่างจังหวัด
ทั้งนี้ สัดส่วนมูลค่าการจำหน่ายผลิตภัณฑ์ต่อยอดขายรวมให้กับลูกค้าในแต่ละกลุ่มในระหว่างปี 2549 -
2551 สามารถสรุปได้ดังนี้

+---------------------------------+------------+----------+------------+
| ประเภทของลูกค้า                   | 2549       | 2550     | 2551       |
+---------------------------------+------------+----------+------------+
|   ผู้ค้าส่ง (Wholesaler)            | 100.00%    | 100.00%  | 81.22%     |
+---------------------------------+------------+----------+------------+
|   ลูกค้าโครงการ                   | -          | -        | 17.28%     |
+---------------------------------+------------+----------+------------+
|   ลูกค้าอื่นๆ                       | -          | -        | 1.50%      |
+---------------------------------+------------+----------+------------+
| รวม                             | 100.00%    | 100.00%  | 100.00%    |
+---------------------------------+------------+----------+------------+

หมายเหตุ : * บริษัทเข้าลงทุนใน BRP ในเดือนเมษายน 2551

รายได้ของบริษัทจากลูกค้า 10 รายใหญ่ของบริษัทที่ผ่านมาในปี 2549 - 2551 คิดเป็นประมาณ
ร้อยละ 56 ร้อยละ 49 และร้อยละ 56 ของยอดขายรวม ตามลำดับ
โดยไม่มีการจำหน่ายสินค้าให้กับลูกค้ารายใดรายหนึ่งในสัดส่วนเกินร้อยละ 30 ของยอดขายรวม
ทั้งนี้ ในอนาคต
บริษัทยังคงมีนโยบายที่จะขยายฐานลูกค้าให้กว้างขึ้นและไม่พึ่งพิงลูกค้ารายใดรายหนึ่งให้มากจนเกินไป

การขายสินค้าให้แก่ลูกค้าของกลุ่มบริษัทมีทั้งการขายเป็นเงินสดและการให้ระยะเวลาชำระเงินแก่ลูกค้า
โดยพิจารณาจากความสัมพันธ์ทางการค้าและประวัติการติดต่อกับบริษัทมาเป็นระยะเวลาหนึ่ง
โดยจะต้องมีประวัติการชำระเงินที่ดี โดยบริษัทให้ระยะเวลาการชำระเงินแก่ลูกค้าไม่เกิน 120 วัน
ปัจจุบันกลุ่มลูกค้าเป้าหมายของบริษัทเป็นผู้ค้าส่งผลิตภัณฑ์เหล็กในกรุงเทพและปริมณฑล
ในอนาคตกลุ่มลูกค้าเป้าหมายจะขยายออกไปยังลูกค้าหน่วยงานและผู้รับเหมาก่อสร้าง
ผู้ค้าส่งและผู้ค้าปลีกต่างจังหวัด และประเทศเพื่อนบ้านด้วย

3.3 การจัดหาวัตถุดิบและผลิตภัณฑ์

3.3.1 วัตถุดิบ

วัตถุดิบหลักที่ใช้ในการผลิตเหล็กเส้นและเหล็กข้ออ้อย คือ เหล็กแท่งเล็ก (Billet)
และวัตถุดิบหลักที่ใช้ในการผลิตเหล็กรูปพรรณ คือ เหล็กแผ่นรีดร้อนชนิดม้วน (Hot Rolled Coil)
ซึ่งจากนโยบายการดำเนินธุรกิจของบริษัทที่ให้ความสำคัญในเรื่องคุณภาพของผลิตภัณฑ์และการส่งมอบที่ตรงต่อเวลา
ดังนั้น
คุณภาพของวัตถุดิบและความน่าเชื่อถือของผู้จัดส่งวัตถุดิบจึงเป็นปัจจัยสำคัญในการพิจารณาสั่งซื้อวัตถุดิบของบริษัท
โดยรายละเอียดของแหล่งการจัดหาวัตถุดิบของบริษัท เป็นดังนี้

(หน่วย : ล้านบาท)

  -------------------- -------------------- --------- ---------- --------- ---------- --------- --- ------------- ---------
  วัตถุดิบ                งบการเงินเฉพาะกิจการ                                                           งบการเงินรวม   

                       2549                           2550                 2551                     2551          

                       มูลค่า                 สัดส่วน     มูลค่า       สัดส่วน     มูลค่า       สัดส่วน         มูลค่า          สัดส่วน

  * ต่างประเทศ                                                                                                     

  เหล็กแท่งเล็ก (Billet)  1,068.00             46.35%    911.47     30.46%    1,815.46   26.60%        2,181.19      21.56%

  อื่นๆ                  -                    -         146.91     4.91%     468.05     6.86%         468.05        4.63%

  รวมต่างประเทศ         1,068.00             46.35%    1,058.38   35.37%    2,283.52   33.46%        2,649.25      26.19%

  * ในประเทศ                                                                                                      

  เหล็กแท่งเล็ก (Billet)  638.95               27.73%    1,112.63   37.18%    2,311.92   33.88%        5,237.31      51.78%

  เหล็กแผ่นรีดร้อนชนิดม้วน   442.60               19.21%    821.26     27.45%    2,228.82   32.66%        2,228.82      22.03%
  (HRC)                                                                                                           

  อื่นๆ                  154.77               6.72%     -          -         -          -             -             -

  รวมในประเทศ          1,236.32             53.65%    1,933.89   64.63%    4,540.74   66.54%        7,466.13      73.81%

  รวม                  2,304.32             100.00%   2,992.27   100.00%   6,824.26   100.00%       10,115.38     100.00%
  -------------------- -------------------- --------- ---------- --------- ---------- --------- --- ------------- ---------

กลุ่มบริษัทใช้ Billet เป็นวัตถุดิบหลักในการผลิตเหล็กเส้นและเหล็กข้ออ้อย โดยมีขนาดความยาว
6 เมตร หน้าตัด 120 x 120 มิลลิเมตร ถึง 130 x 130 มิลลิเมตร
โดยกลุ่มบริษัทให้ความสำคัญต่อคุณภาพของ Billet
ดังนั้นกลุ่มบริษัทจึงมีนโยบายนำเข้าวัตถุดิบเป็นส่วนใหญ่จากผู้ผลิตและผู้จำหน่ายในต่างประเทศซึ่งสามารถผลิต
Billet ที่มีคุณภาพดีกว่าที่ผลิตภายในประเทศ เช่น กลุ่มประเทศรัสเซีย ประเทศจีน เป็นต้น
โดยกลุ่มบริษัทมีการทำสัญญาซื้อ Billet จากผู้จัดจำหน่ายรายใหญ่รายหนึ่งจากต่างประเทศ
(โปรดดูรายละเอียดบันทึกข้อตกลงเกี่ยวกับการซื้อ Billet กับผู้จัดจำหน่ายรายใหญ่ในต่างประเทศ
ในส่วนที่ 2 ข้อ 5 ทรัพย์สินที่ใช้ในการประกอบธุรกิจ) ทั้งนี้
กลุ่มบริษัทมีนโยบายจัดเก็บวัตถุดิบประมาณ 60 วัน
เพื่อให้มีวัตถุดิบเพียงพอสำหรับการนำเข้าสู่ระบบการผลิตได้อย่างต่อเนื่อง สำหรับราคาซื้อขาย
Billet นั้น จะอ้างอิงราคาจากในตลาดโลกเป็นหลัก
และจากการที่ผู้บริหารของกลุ่มบริษัทได้มีการติดตามสถานการณ์และข่าวสารในตลาดเหล็กโลกอย่างสม่ำเสมอ
ทำให้สามารถประเมินแนวโน้มราคาวัตถุดิบเพื่อใช้ในการวางแผนการสั่งซื้อได้ล่วงหน้า
รวมถึงการปรับเปลี่ยนนโยบายการจัดซื้อให้สอดคล้องกับสถานการณ์ที่อาจจะเปลี่ยนแปลงไป
และด้วยสายสัมพันธ์ทางธุรกิจในตลาดการค้าเหล็ก ทำให้บริษัทได้รับความเชื่อถือ
และการสนับสนุนจากผู้ค้าในตลาดเหล็กด้วยดีเสมอมา และจากการที่กลุ่มบริษัทนำเข้า Billet
จากต่างประเทศ ทำให้บริษัทใช้การขนส่งวัตถุดิบทั้งทางน้ำ และทางบก
โดยวัตถุดิบจะถูกนำเข้าและขนถ่ายมาทางเรือเดินสมุทรมาที่ท่าเรือในประเทศ
จากนั้นจึงใช้รถบรรทุกขนาดใหญ่ขนถ่ายวัตถุดิบจากท่าเรือมาที่โรงงาน

ในขณะที่การสั่งซื้อเหล็กแผ่นรีดร้อนชนิดม้วน บริษัททำการสั่งซื้อจากผู้ผลิตในประเทศทั้งหมด
ทำให้ราคาเหล็กแผ่นรีดร้อนชนิดม้วนมีเสถียรภาพ
เนื่องจากเหล็กแผ่นรีดร้อนชนิดม้วนเป็นสินค้าควบคุมและมีการกำหนดเพดานราคาขายในประเทศ
โดยผู้จัดส่งวัตถุดิบรายใหญ่ให้แก่บริษัทได้แก่ บริษัท สหวิริยาสตีลอินดัสตรี จำกัด (มหาชน) บริษัท จี
เจ สตีล จำกัด (มหาชน) (เดิมชื่อ “บริษัท นครไทยสตริปมิล จำกัด (มหาชน)”) และบริษัท
เฟดเดอรัล สตีล อินดัสตรี้ จำกัด ซึ่งเป็นตัวแทนจำหน่ายของบริษัท จี สตีล จำกัด (มหาชน)
โดยวัตถุดิบที่มาจากผู้จัดจำหน่ายทุกรายสามารถนำไปผลิตสินค้าที่ได้คุณภาพและมีมาตรฐานตรงตามความต้องการของบริษัท

ทั้งนี้ในการสั่งซื้อวัตถุดิบ บริษัทมีนโยบายในการสั่งซื้อวัตถุดิบไว้ล่วงหน้า โดยจะสั่งซื้อ Billet
ล่วงหน้าประมาณ 60 ถึง 90 วัน และสั่งซื้อเหล็กแผ่นรีดร้อนชนิดม้วนไว้ล่วงหน้าประมาณ 15 ถึง
30 วัน ตามราคา ปริมาณ และคุณภาพที่กำหนดและตกลงไว้
เพื่อให้บริษัทสามารถมั่นใจได้ว่าจะได้วัตถุดิบในปริมาณที่เพียงพอ และมีคุณภาพตามต้องการ

3.3.2 นโยบายสินค้าคงคลัง

นโยบายการบริหารวัตถุดิบและสินค้าคงคลังของบริษัทจะมีความยืดหยุ่น
และมิได้กำหนดปริมาณการสำรองไว้อย่างตายตัว
โดยผู้บริหารของบริษัทจะติดตามข้อมูลความเคลื่อนไหวของภาวะตลาดอย่างใกล้ชิดจากแหล่งต่างๆ
ไม่ว่าจะเป็นข้อมูลการซื้อขายในตลาดโลก งานวิจัยต่างๆ ที่เกี่ยวข้อง
การร่วมสนทนาหรือประชุมกับผู้จำหน่ายวัตถุดิบรายใหญ่
เพื่อวางแผนและกำหนดนโยบายการจัดซื้อวัตถุดิบให้เหมาะสมกับสภาวะตลาดในแต่ละขณะ
โดยร่วมมือกับฝ่ายโรงงานและการตลาดในการวางแผนการผลิตและจำหน่ายสินค้า
ซึ่งปัจจัยที่มีผลต่อการตัดสินใจเปลี่ยนแปลงปริมาณสินค้าคงคลังของบริษัทจะขึ้นอยู่กับสภาวะตลาด
อุปสงค์และอุปทาน ปริมาณวัตถุดิบในตลาด รวมถึงอำนาจการต่อรองของผู้จำหน่ายวัตถุดิบ
และลูกค้าในขณะนั้นด้วย ทั้งนี้
การที่บริษัทมีการสำรองสินค้าคงคลังจะช่วยให้บริษัทสามารถส่งมอบสินค้าให้กับลูกค้าในทันที
ในขณะที่ผู้ประกอบการที่มีลักษณะการผลิตตามคำสั่งของลูกค้า (Made to Order) เพียงอย่างเดียว
อาจทำให้ลูกค้าต้องรอการสั่งซื้อวัตถุดิบและสั่งผลิตเป็นเวลานาน

3.3.3 การผลิต

ปัจจุบันกลุ่มบริษัทมีโรงงาน 3 แห่ง ซึ่งโรงงานแต่ละแห่งมีการผลิตผลิตภัณฑ์ต่างๆ ดังนี้

+------------------+---------+---------------------------+------------+
| โรงงาน           | พ       | ประเภทเครื่องจักร            | อัตรา       |
|                  | ื้นที่ดินรวม |                           | กำลังการผลิต |
|                  |         |                           | (ตันต่อปี)    |
|                  | (ไร่-งาน |                           |            |
|                  | -ตร.วา) |                           |            |
+------------------+---------+---------------------------+------------+
|                  |         |                           |            |
+------------------+---------+---------------------------+------------+
| โรงง             | 65      | เครื่อง                     | 250,000    |
| านของบริษัทบางกระดี่ | -3-35.2 | จักรผลิตเหล็กเส้นและเหล็กข้ออ้อย |            |
+------------------+---------+---------------------------+------------+
|                  |         | เครื่องจักรผลิตเหล็กรูปพรรณ     |            |
+------------------+---------+---------------------------+------------+
|                  |         | - เหล็กม้วนแถบเล็ก (สลิต)     | 75,000     |
+------------------+---------+---------------------------+------------+
|                  |         | - เหล็กแผ่น (ตัดเหล็กม้วน)     | 82,500     |
+------------------+---------+---------------------------+------------+
|                  |         | - เหล็กแบนตัด (ตัด 6 เมตร)   | 15,000     |
+------------------+---------+---------------------------+------------+
|                  |         | - เหล็กรูปตัวซี               | 22,500     |
+------------------+---------+---------------------------+------------+
|                  |         | - ท่อเหล็ก                  | 89,220     |
+------------------+---------+---------------------------+------------+
|                  |         | รวมกำลังกา                 | 284,220    |
|                  |         | รผลิตเครื่องจักรผลิตเหล็กรูปพรรณ |            |
+------------------+---------+---------------------------+------------+
| โร               | 11-3-53 | เครื่องจักรผลิตเหล็กรูปพรรณ     |            |
| งงานของบริษัทแสมดำ |         |                           |            |
+------------------+---------+---------------------------+------------+
|                  |         | - เหล็กม้วนแถบเล็ก (สลิต)     | 37,500     |
+------------------+---------+---------------------------+------------+
|                  |         | - เหล็กรูปตัวซี               | 23,310     |
+------------------+---------+---------------------------+------------+
| โรงงาน           | 168     | เครื่อ                      | 300,000    |
| ของบริษัทย่อยที่ระยอง | -1-14.2 | งจักรผลิตเหล็กเส้น,เหล็กข้ออ้อย, |            |
+------------------+---------+---------------------------+------------+
|                  |         | เหล็กเส้นชนิดเกลียวรับแรงดึงสูง  |            |
|                  |         | และเหล็กเพลา               |            |
+------------------+---------+---------------------------+------------+

โรงงานของกลุ่มบริษัทมีอยู่ 3 แห่ง โดยบริษัทมีโรงงาน 2 แห่งที่อยู่ในบริเวณใกล้เคียงกัน
คือโรงงานที่บางกระดี่ ซึ่งเป็นโรงงานผลิตเหล็กเส้นและเหล็กข้ออ้อยทั้งหมด
และผลิตเหล็กรูปพรรณบางส่วน และโรงงานที่แสมดำ ซึ่งเป็นโรงงานผลิตเหล็กรูปพรรณอีกส่วนหนึ่ง
โดยโรงงานทั้งสองแห่งของบริษัทมีพื้นที่รวมกว่า 77 ไร่
และมีกำลังการผลิตเหล็กทุกชนิดรวมกันประมาณ 510,910 ตันต่อปี
สำหรับโรงงานของบริษัทย่อยนั้นมีที่ตั้งอยู่ที่ระยอง ซึ่งเป็นโรงงานผลิตเหล็กเส้น เหล็กข้ออ้อย
เหล็กเส้นชนิดเกลียวรับแรงดึงสูง และเหล็กเพลา โดยมีกำลังการผลิตรวมประมาณ 300,000
ตันต่อปี โดยกระบวนการผลิตของกลุ่มบริษัทจะเป็นการประสานงานกัน 3 ฝ่ายที่เกี่ยวข้อง คือ
ฝ่ายขาย ฝ่ายจัดซื้อ และฝ่ายผลิต โดยฝ่ายขายเมื่อได้รับคำสั่งซื้อสินค้าจากลูกค้า
จะส่งคำสั่งผลิตสินค้าไปที่ฝ่ายผลิต ซึ่งฝ่ายผลิตอาจผลิตมากกว่าจำนวนที่ลูกค้าสั่งซื้อได้
หากพิจารณาว่าสินค้าประเภทดังกล่าวมีความต้องการในตลาด
เพื่อให้มีการผลิตก่อให้เกิดการประหยัดต่อขนาด (Economy of Scale)
ซึ่งฝ่ายผลิตจะเป็นผู้พิจารณาถึงขนาดที่จะผลิต ระยะเวลาที่ใช้ในการผลิต
ปริมาณวัตถุดิบที่ต้องใช้และที่ต้องสั่งซื้อเพิ่มเติมแล้วจึงแจ้งให้ฝ่ายขายทราบ
ในขณะที่ฝ่ายจัดซื้อจะเป็นผู้ดำเนินการสั่งซื้อวัตถุดิบ
และตรวจสอบปริมาณสินค้าคงคลังว่ามีเพียงพอสำหรับการผลิตหรือไม่ ทั้งนี้
ฝ่ายตรวจสอบคุณภาพจะเข้าไปตรวจสอบคุณภาพสินค้าในแต่ละขั้นตอนการผลิตตามแผนการตรวจสอบคุณภาพ
(Quality Control Plan)

ในส่วนของกระบวนการผลิต กลุ่มบริษัทมีการกำหนดขั้นตอนการทำงานไว้อย่างชัดเจน
โดยได้มีการปรับปรุงระบบการผลิตและนำเทคโนโลยีการผลิตพร้อมทั้งเครื่องจักรที่ทันสมัยมาใช้เพื่อพัฒนาประสิทธิภาพการผลิตและคุณภาพของสินค้า

ตารางแสดงกำลังการผลิตและอัตราการใช้กำลังการผลิตของบริษัทและบริษัทย่อยในช่วงปี 2549 -
2551

+---+------------------------+---------+---------+---------+----------+
| ก |                        | เฉพ     |         |         | รว       |
| ำ |                        | าะกิจการ |         |         | มบริษัทย่อย |
| ล |                        |         |         |         |          |
| ัง |                        |         |         |         |          |
| ก |                        |         |         |         |          |
| า |                        |         |         |         |          |
| ร |                        |         |         |         |          |
| ผ |                        |         |         |         |          |
| ล |                        |         |         |         |          |
| ิต |                        |         |         |         |          |
| ร |                        |         |         |         |          |
| ว |                        |         |         |         |          |
| ม |                        |         |         |         |          |
+---+------------------------+---------+---------+---------+----------+
|   |                        | 2549    | 2550    | 2551    | 2551     |
+---+------------------------+---------+---------+---------+----------+
| - |                        |         |         |         |          |
|   |                        |         |         |         |          |
|   |                        |         |         |         |          |
|   |                        |         |         |         |          |
| เ |                        |         |         |         |          |
| ห |                        |         |         |         |          |
| ล |                        |         |         |         |          |
| ็ก |                        |         |         |         |          |
| เ |                        |         |         |         |          |
| ส |                        |         |         |         |          |
| ้น |                        |         |         |         |          |
| แ |                        |         |         |         |          |
| ล |                        |         |         |         |          |
| ะ |                        |         |         |         |          |
| เ |                        |         |         |         |          |
| ห |                        |         |         |         |          |
| ล |                        |         |         |         |          |
| ็ก |                        |         |         |         |          |
| ข |                        |         |         |         |          |
| ้อ |                        |         |         |         |          |
| อ |                        |         |         |         |          |
| ้อ |                        |         |         |         |          |
| ย |                        |         |         |         |          |
+---+------------------------+---------+---------+---------+----------+
|   | กำลังการผลิตเต็มที่ (ตัน)    | 250,000 | 250,000 | 250,000 | 550,000  |
+---+------------------------+---------+---------+---------+----------+
|   | ปริมาณการผลิตจริง (ตัน)    | 102,149 | 101,406 | 81,476  | 179,801  |
+---+------------------------+---------+---------+---------+----------+
|   | อัตราการใช้กำลังการผลิต    | 40.86%  | 40.56%  | 32.59%  | 32.69%   |
+---+------------------------+---------+---------+---------+----------+
| - |                        |         |         |         |          |
|   |                        |         |         |         |          |
|   |                        |         |         |         |          |
|   |                        |         |         |         |          |
| เ |                        |         |         |         |          |
| ห |                        |         |         |         |          |
| ล |                        |         |         |         |          |
| ็ก |                        |         |         |         |          |
| ร |                        |         |         |         |          |
| ูป |                        |         |         |         |          |
| พ |                        |         |         |         |          |
| ร |                        |         |         |         |          |
| ร |                        |         |         |         |          |
| ณ |                        |         |         |         |          |
+---+------------------------+---------+---------+---------+----------+
|   | กำลังการผลิตเต็มที่ (ตัน)    | 222,512 | 260,910 | 284,220 | 284,220  |
+---+------------------------+---------+---------+---------+----------+
|   | ปริมาณการผลิตจริง (ตัน)    | 31,406  | 47,049  | 65,542  | 65,542   |
+---+------------------------+---------+---------+---------+----------+
|   | อัตราการใช้กำลังการผลิต    | 14.11%  | 18.03%  | 23.06%  | 23.06%   |
+---+------------------------+---------+---------+---------+----------+

หมายเหตุ: * เดือนมีนาคม 2550 บริษัทเริ่มการผลิตเชิงพาณิชย์เครื่องจักรท่อเหล็กเครื่องที่สอง
ซึ่งมีกำลังการผลิต 30,000 ตัน/ปี

  ** เดือนเมษายน 2551 บริษัทเข้าลงทุนในบริษัท บี อาร์ พี สตีล จำกัด ซึ่งมีกำลังการผลิต
  300,000 ตัน/ปี

3.4 ผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
กลุ่มบริษัทยังให้ความสำคัญในการดูแลรักษาสิ่งแวดล้อม เนื่องจากการดำเนินธุรกิจของกลุ่มบริษัท
มีความเกี่ยวข้องกับกฎหมาย และระเบียบต่างๆ เกี่ยวกับสิ่งแวดล้อม ซึ่งมีความเข้มงวดมาก ทั้งนี้
กลุ่มบริษัทได้ปฏิบัติตามกฎหมายและระเบียบเกี่ยวกับสิ่งแวดล้อมที่เกี่ยวข้องดังกล่าวทั้งหมด
และยังคำนึงถึงผลกระทบทางสิ่งแวดล้อมและระเบียบที่เกี่ยวข้องเมื่อกลุ่มบริษัททำการคัดเลือกหรือปรับปรุงเทคโนโลยี
หรืออุปกรณ์ที่ใช้ในโรงงาน รวมทั้งมีการลงทุนในเรื่องของระบบบำบัดน้ำเสีย (Waste Water
Treatment Unit) ที่ออกแบบเฉพาะเพื่อใช้กับโรงงานของบริษัท
ซึ่งสามารถนำน้ำที่เสียหรือใช้แล้วกลับมาใช้ใหม่ในกระบวนการผลิตเหล็กเส้นหรือผลิตภัณฑ์อื่นๆ
ที่ต่อเนื่องอีกด้วย
โดยโรงงานของกลุ่มบริษัทได้รับการตรวจสอบอย่างสม่ำเสมอภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบสรุปได้ว่า สภาพโรงงานและสภาพแวดล้อมต่างๆ
ในบริเวณโรงงานอยู่ในเกณฑ์มาตรฐาน ไม่ก่อให้เกิดปัญหาใดๆ ต่อสภาพแวดล้อม

นอกจากนี้ กลุ่มบริษัทได้ดำเนินการในด้านการบริหารจัดการสิ่งแวดล้อม
โดยมุ่งเน้นในเรื่องการจัดการและการบำรุงรักษา
รวมทั้งปรับปรุงหน่วยบำบัดน้ำเสียและการแก้ไขขั้นตอนควบคุมการทำงานของหน่วยบำบัดน้ำเสียและการบำบัดของเสียเพื่อให้ได้ตามเกณฑ์มาตรฐาน
โดยบริษัทได้รับการรับรองด้านการบริหารและจัดการสิ่งแวดล้อมมาตรฐาน ISO 14001:2004
จากบริษัท ยูไนเต็ด รีจิสตร้า ออฟ ซิสเท็มส์ (ประเทศไทย) จำกัด ในเดือนมีนาคม 2549
และในปี 2551 บริษัทมีงบประมาณค่าใช้จ่ายด้านสิ่งแวดล้อมประมาณ 890,000 บาท เช่น
การปรับปรุงภูมิทัศน์ภายในบริเวณโรงงาน การดำเนินการตามระบบ ISO 14001 : 2004
การดำเนินปรับปรุงสภาวะแวดล้อมด้านแสงและเสียง เป็นต้น นอกจากนี้
บริษัทมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
โดยจากรายงานผลการตรวจวัดคุณภาพสิ่งแวดล้อม ซึ่งจัดทำโดยบริษัท เอ็ม อี ที จำกัด เมื่อวันที่
31 พฤษภาคม และ 1 มิถุนายน 2551 สรุปได้ดังนี้

1)  ผลการตรวจวัดคุณภาพอากาศจากปล่องระบายอากาศและคุณภาพอากาศบริเวณพื้นที่ทำงาน
    พบว่าอยู่ในเกณฑ์มาตรฐาน

2)  ผลการตรวจวัดคุณภาพเสียงบริเวณพื้นที่ทำงาน พบว่ามีบริเวณจุดพื้นที่ทำงานฝ่ายเครื่องกล
    และจุดพื้นที่ท้ายไลน์ มีค่าเกินเกณฑ์มาตรฐาน
    โดยได้แนะนำให้พนักงานสวมใส่อุปกรณ์ป้องกันส่วนบุคคล เช่น Ear Plug ในขณะปฏิบัติงาน
    และติดป้ายเตือนบริเวณพื้นที่ที่ระดับเสียดังเกินเกณฑ์มาตรฐาน

3)  ผลการตรวจวัดคุณภาพเสียงบริเวณรอบนอกโรงงาน พบว่าอยู่ในเกณฑ์มาตรฐาน

4)  ผลการตรวจวัดความเข้มแสง จำนวน 27 จุด พบว่า จำนวน 4 จุดมีค่าต่ำกว่าเกณฑ์มาตรฐาน
    โดยได้แนะนำให้บริษัทตรวจสอบและบำรุงรักษาหลอดไฟให้มีการใช้งานได้ดีตลอดเวลา
    และเปลี่ยนหลอดไฟเมื่อหมดอายุการใช้งาน รวมทั้งปรับเปลี่ยนตำแหน่งงานให้ตรงกับโคมไฟ

5)  ผลการตรวจวัดคุณภาพน้ำทิ้ง พบว่าอยู่ในเกณฑ์มาตรฐาน

สำหรับบริษัท บี อาร์ พี สตีล จำกัด บริษัทย่อยได้รับการรับรองมาตรฐาน ISO 9001:2000
จากบริษัท BVQI จำกัด ในเดือนกันยายน 2541 นอกจากนี้
บริษัทย่อยยังมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
โดยจากรายงานผลการตรวจวัดคุณภาพสิ่งแวดล้อมปีล่าสุด (เมื่อวันที่ 12 และ 19 เมษายน 2551
ซึ่งจัดทำโดยบริษัท เซฟตี้ แพลน จำกัด) พบว่า
บริษัทย่อยอยู่ในเกณฑ์มาตรฐานไม่ก่อให้เกิดปัญหาใดๆ ต่อสิ่งแวดล้อม

3.5 งานที่ยังไม่ได้ส่งมอบ

ณ วันที่ 31 ธันวาคม 2551 กลุ่มบริษัทไม่มีงานคงค้างที่ยังมิได้ส่งมอบ